
PA MINISTERIO PUBLICO 

FALTA algo mas c’un aña pa pueblo bay urna electoral pa 
eligi un gobierno nobo p’e periodo di gobernacion di 2025 
te cu 2029 y hasta tin cierto indicacion concreto, cu e posi- 
bilidad ta grandi cu pueblo lo bolbe wordo confronta c’un 
proceso electoral adelanta, e aña aki ainda. 


Ta un hecho si cu tur loke a bin ta tumando luga den gober- 
nacion di ultimo 7 aña, e proximo gobierno sin duda lo tin e 
obligacion pa den nomber di pueblo, laga haci varios inves- 
tigacion pa aclaria y hasta caba cu abuso di poder di algun 
instancia. 


Sin duda un “doorlichting” di e departamento di Ministerio 
Publico, mester ta un prioridad y hasta tin cu investiga rol 
di oficialnan Hulandes cu a funciona den e periodo aki, nan 
participacion den tur loke a bay malo. 


No por ta asina cu e departamentonan hudicial aki, lo no 
por wordo investiga ya cu pa algun aña caba, e duda den 
credibilidad di entre otro Ministerio Publico como tambe 
Landsrecherche, a baha na un nivel di duda nunca antes 
bisto y esey no por sigui asina y tin cu libra e sistema hudi- 
cial di cualkier situacion caminda no ta respeta e integridad 
di un institucion cu pueblo ta confia cu nan ta honesto y 
recto. 


Fuera di departamentonan hudicial aki, un investigacion 
grandi tin cu bin relaciona cu e funcionamento y maneho 
hiba pa loke a asunto di permiso na DIMAS, sigur despues 
cu a surgi tanto situacion conflictivo cu e maneho cu as ser 


hiba pa Minister Glenbert Croes. 


Otro ministerio di e minister aki cu tambe tin cu ser someti 
na un investigacion rigoroso ta esun di Refineria di Aruba, pa 
desaroyonan cu a tuma luga caminda entre otro a permiti e 
compania Mericano CITGO, saca su mes for di un contracto 
solido caminda e mester a para responsabel pa un suma di 
300 miyon dollar, na momento cu e faya den ehecucion di 
esaki. 


Mester investiga tur actividad cu a bin ta tumando luga 
riba tereno di e refineria di San Nicolas despues cu CITGO 
a bandona e propiedad aki, ya cu tin actividadnan tumando 
luga cual ningun hende oficialmente ta na altura di esakinan. 


Otro investigacion cu tin cu tuma luga ta henter e proceso 
di procesamento di sushi di cas caminda na momento cu 
Minister Ursell Arends a cera dump keriendo cu e tin un 
solucion p’e asunto aki, e situacion a bira pio y ta practica- 
mente for di control. 


Ainda tin cu haci un investigacion pa loke t’e fondonan cu a 
ser manipula pa loke t’e asina yama placa di FASE caminda 
hasta tin funcionarionan di e proceso legal cu a ser menciona 
den manipulacion di e fondo aki. 


E proximo gobierno tin un tarea grandi cu e lo wordo 
encarga su mes caminda tin cu interveni formalmente pa 
bolbe trece confiansa di pueblo den e proceso democratico 
di pais Aruba. 


Di abuso di poder te cu decision ilegal 


Proximo gobierno lo tin diferente investigacion pa ehecuta 

POLITICO Otmar Oduber pa algun tempo caba a bin ta 
hibando un lucha formal contra di Ministerio Publico, rela- 
ciona cu e investigacion cu ta carga e nomber di Flamingo, 
relaciona cu varios acusacion cu autoridadnan hudicial a 
lanta contra di su persona. 


Na varios ocasion sr Oduber a bin dilanti y cuestiona e tempo 
largo cu e investigacion aki ta tumando luga pero aki tin 
cu señala cu Ministerio Publico ta mustra riba un instancia 
cu no tin oido pa e berdad cu nan mes ta insisti cu nan ta 
buscando den nomber di husticia. 


Ayera a bin resulta c’un di e sospechosonan principal den e 
caso di Flamingo, esta e comerciante Gigi Helder, a ricibi un 
carta for di Ministerio Publico cu lo “seponeer” tur acusacion 
contra di su persona relaciona cu su envolvimento den e 
caso menciona. 


E caso a dal un buelta hopi bergonsoso algun dia atras, ora 
cu contenido di e carta relaciona cu e decision tuma contra 
di e comerciante, caminda cu hopi curashi y sin ningun clase 
di berguensa, Ministerio Publico ta kere cu e decision di 
‘seponeer’ e caso aki, ta e forma di laba man cu nan propio 
fracaso contra di e ciudadano aki. 


Ministerio Publico ta culpabel di persecucion contra di 
e ciudadano aki, ya cu na dos ocasion cu hopi fanfaria, a 
presenta na oficina di e comerciante, caminda practicamente 
nan a destabilisa henter e operacion di e compania, pa haci 
nan investigacion y a detene varios trahado di e compania. 


Na final di 2024, un biaha mas Ministerio Publico a dicidi cu 
e tin autoridad LEGAL pa drenta atrobe oficina di e comer- 
ciante aki, tene e luga for di funcion pa casi dos dia y tambe 
a drenta caso di e comerciante, “insistiendo” cu nan lo tin 
RAZON! 


Awor ta resulta cu no a haya ningun PRUEBA pa loke nan a 
yama “indicacion” cu cual nan kier a hustifica e investiga- 
cion aki pero awor diripiente ta resulta cu a haya algo pa 
hustifica e ABUSO cometi pa Minister Publico y oficialnan di 
Landsrecherche y RST contra di e ciudadano aki y aparente- 


mente contra di e politico Otmar Oduber. 


AWEMainta a mustra na varios ocasion for di momento cu e 
caso contra di ex Minister Paul Croes a inicia, cu e sistema 
hudicial a tuma un rumbo politico abusando di nan poder 
y caminda nan ta culpabel na actonan cu den un sistema 
hudicial integro, e cosnan aki no ta posibel. 
A viola derecho di varios sospechoso den e caso di Paul 
Croes, y siman pasa Paul a mustra Hof riba tur loke el a pasa 
aden durante di e investigacion y despues a sigui e caso 
contra di Parlamentario Benny Sievinger contra kende no a 
logra di comproba cu el a abusa cu su maneho como Minister 
pero a dicidi di acusa Sievinger di “lo” a mal uza fondo di su 
propio fundacion cu ta atende fondo pa su campaña elec- 
toral. 
Tur cos ta mustrando cu e decision di “seponeer” e 
acusacionnan contra di e comerciante Helder, cu e prob- 
abilidad ta grandi cu dentro di poco lo no keda Ministerio 
Publico nada otro cu tambe “seponeer” e caso contra di e 
politico Otmar Oduber. 
Ta casonan nunca antes bisto den e sistema hudicial di e 
pais aki, caminda practicamente Ministerio Publico y henter 
e sistema hudicial, ta “SECUESTRA” hendenan, violando nan 
derecho di un ciudadano liber pa purba di haya algo pa asina 
scapa cara di Ministerio Publico. 


Ta realmente bergonsoso, hopi tristo con e sistema cu tin 
proteha derecho di tur ciudadano, cu ta e weso di lomba di 
democracia di e pais aki, ta presta su mes pa pone funciona- 
mento di e proceso democratico aki na peliger! 


A N A L I S I S 


Caso Flamingo a haya un buelta 
bergonsoso pa Ministerio Publico 

SENTIMENTO, preocupacion y deseonan cu a wordo 
recogi den Pueblo ta forma e fuente di 10 punto impor- 
tante cu AVP ta pone como areanan cu un siguiente 
gobernacion lo mester bay enfoca riba dje pa trece alivio 
y prosperidad bek pa pueblo. Asina e lider di AVP, mr. Mike 
Eman a enfatisa den conferencia di Prensa hunto cu cole- 
ganan hoben y profesional Wendrick Cicilia y Presidente 
di e hala cientifico, Fundacion Mito Croes, John Hart. 


10 PUNTO DI PRIORIDAD PA PUEBLO 
1.Trece alivio rapidamente pa Pueblo; Controla Costo di 
Bida y formalisa, den cooperacion cu Hulanda un insti- 
tucion cu ta monitoria e realidad socioeconomico di nos 
Pueblo. 
2. Mehora poder di compra; Economia husto caminda un 
salario di un trabao mester por ta suficiente pa un bida 
husto y di calidad; Prosperidad comparti; 
3. Reduci costo pa haci negoshi y promove inversion y 
comercio pa crea mas y miho cupo di trabao; 
4. Duna Pueblo nan remedinan bek y acceso rapido na 
specialista y cuido medico completo! 
5. Pa famia por yega na tereno y construi nan vivienda 
propio lo haya alto prioridad; lo elimina condicionnan 
inhusto. 
6. Aumento substancial di Pensioen di nos Grandinan, 
sosten special pa nos grandinan y esnan vulnerabel den 
comunidad y esnan cu un limitacion; 
7. Yega na acuerdo cu Hulanda pa converti debe di 900 
miyon den un fondo di inversion pa Aruba; Inversion den 
Educacion; Infrastructura pa vivienda; Renobacion di bari- 
onan; Creacion di areanan di deporte y recreo; Conecta 
Aruba tecnologicamente y digitalmente (FinTech) n’e 
miho plataformanan den mundo. 
8. Young entrepreneurs mester haya acceso na FinTech 
pa por desaroya comercio digital local y internacional; 


9. Renobacion di bario y centronan di ciudad y creacion di 
atraccionnan di recreo y deporte; 
10. Haci Aruba un Isla sigur y trankilo atrobe; Calidad di 
bida husto cu porvenir y perspectiva pa nos hendenan y 
pa nos inmigrantenan, un Aruba pa un y tur. 


PREPARA PA BOLTER COS 
Lider di Partido mr. Mike Eman, Wendrick Cicilia y John 
Hart a splica con AVP semper a traha a base di un plan 
cientificamente y profesionalmente desaroya y cu esey 
ta locual ta tumando luga awor. E puntonan cu Eman a 
presenta a wordo comparti cu e hala cientifico di e partido 
berde y esaki na su turno lo sigui desaroya e puntonan aki 
den un dialogo cu partido y stakeholdernan den comun- 
idad. 


Enfasis ta riba un Plan y un Team Profesional pa saca 
Aruba padilanti “the day after Evelyn Wever Croes”. Aruba 
a perde 8 aña na man di e gobernacion di medida y ta ora 
pa bolter cos pa trece bek un gobierno cu ta pone e BON 
COMUN padilanti, t’e enfasis di e dirigentenan di partido 
berde. 


AVP cu 10 punto pa trece prosperidad bek pa pueblo 

ULTIMO dianan por a scucha y lesa un cantidad di noticia positivo cu 
gobierno a anuncia cu nan a ricibi. Un rating internacional cu a mehora. 
Pero tambe CAft su ultimo rapport ta duna indicacion cu ta cumpliendo cu 
exigencianan di Hulanda. 


Den e rapport ey por a lesa con e entradanan di gobierno a mehora. Entre 
otro ATA mes a entrega mas di 30 miyon di surplus den nan entradanan. 
ATA no por haci ganashi, pa cual a manda e placa aki pa gobierno. Na 
mesun momento por a lesa cu hasta AZV a logra un surplus di riba 50 
miyon florin. Esaki ta bay p’e fondo di reserva di AZV. 


E pregunta ta pa kico a tuma tanto medida contra pueblo, hinca e ciudada- 
nonan den un sufrimento di dobel banda. Esaki pasobra di un banda ta 
ranca mas na belasting for di nan, manera BBO na entrada y di otro banda 
ta baha e gastonan di AZV. A kita cierto remedinan cu no ta cubri mas. Pero 
ta remedinan cu kisas e clase media lo por afford di paga. Sinembargo pa 
e pensionado, p’esnan cu ta ricibi onderstand of p’esnan cu ta luchando 
tur dia cu e salario minimo pa luna, e ta un peso adicional. 


Pakico haci tanto pa embeyece aki aya mientras cu Aruba internamente ta 
un desaster. Ta keda ranca y ranca placa for di e ciudadanonan. E deficit di 
entrada cu CBS ta papia di dje pa un famia di un, 2 of 4 hende biba di dje, 
ta uno ficticio. E ta mas di loke e realidad ta mustra riba papel. 
Con por ta posibel cu gobierno ta papia cu inflacion a baha si e bahamento 
aki no ta yuda e ciudadano pa nada den su bida diario. Tur cos a bira caro 


Finansa di gobierno 
ta bay bon pero 
pueblo ta den sink 


y asina mes ainda prijsnan ta sigui subi. 


Ta un realidad cu hendenan mester disfruta di 
bida tambe. No por bini cu un entrada minimo 
pa sobrevivi si e ciudadano no por haci nada 
otro cu traha, yega cas, come e minimo, drumi 
y despues lanta pa bay traha atrobe. Un 
persona of famia mester por disfruta di algo 
di bida. Sino ta cay den un depresion, y depre- 
sion ta nifica mas gasto pa salud publico. E ta 
un circulo vicioso. 
P’esey na momento cu ta papia cu cos ta 
bayendo bon na Aruba, anto e ora esey ta 
nifica cu e ta bay bon pa caha di gobierno, p’e 
turista cu placa cu ta bin disfruta di nos isla, 
pero no pa e habitantenan mes. Dia pa dia e 
bida ta bira mas caro. 


Un ciudadano a comenta cu poco dia atras el 
a bay cu su casa y yiu pa come algo na un di e 
fastfood restaurantnan. Algo cu nan no a haci 
pa hopi tempo y aki el a haya e sorpresa di su 
bida. E no por a caba di sali di e sorpresa di e 
prijsnan di combo. Pa nan tres a gasta mas di 
50 florin. 


Cu e placa ey, por a cumpra tres cuminda di 
e restaurant Chines band’i aeropuerto y for 
di cual 9 persona por a come di dje. Ken tin e 
curashi di puntra di con e pueblo no ta come 
di forma saludabel? Berdura ta carisimo. Un 
yoghurt chikito (sin sucu) ta costa un tiki mas 
cu 4 florin. Binti di e pakinan aki pa luna sali 
80 florin. Berdura pa haci cuminda un siman 
largo pa un persona no ta sali menos di 25 
florin. 


Esaki t’e solucion cu gobernantenan mester 
busca. Baha prijs di productonan en bes di 
hisa gasto p’e ciudadanonan. 

RECIENTEMENTE Ministerio di Turismo y Salud 
Publico di Aruba a tuma nota di aumento di Dengue 
na Curaçao, unda lamentablemente ya a raporta tres 
morto. Pa preveni y pa Aruba ta na tempo, Minister 
Oduber ya a duna Gele Koorts en Muskiet Bestrijding 
(GKMB) instruccion pa intensifica e medidanan 
preventivo, mirando e cantidad creciente di caso na 
Aruba. 
Aunke na e momentonan aki no tin ningun brote di 
Dengue na Aruba, ta di importancia crucial pa nos 
haci tur cos posibel pa preveni esaki. Pa es motibo 
ministerio di salud ta haci un yamada na pueblo pa 
hunto nos sea responsabel y nos combati criadero di 
sangura. 
Ministerio di Turismo y Salud Publico di Aruba hunto 
cu DVG ta continua monitoria e situacion di cerca y lo 
tuma medidanan adicional si mester. Ta pidi colabo- 
racion di ful comunidad pa preveni un brote di Dengue 
na Aruba. 


Ta esencial pa sigui e medidanan preventivo cu a 
ser comparti pa autoridadnan: 
• Tira afo of warda tur obheto cu por retene awa, 
manera baki, taira di auto y pochi mata. 
• Controla tur caminda paden of pafo di cas cu por tin 
awa para cu lo por bira un criadero di sangura. 
• Proteha bo mes contra picanan di sangura door di 
bisti paña cu manga largo y pia largo, uza repelente 
di insecto y fliet paden di cas, camber y tur area cu 
bo ta frecuenta regularmente cu producto pa mata 
sangura. 


Ta conseha publico pa keda atento di sintomanan 
di Dengue y si tin e minimo sospecho di infeccion, 
consulta di biaha cu bo dokter di cas. 
Pa mas informacion tocante Dengue y medidanan 
preventivo, bo por bishita Facebook y Instagram di 
DVG Aruba. 


Aruba ta tuma 
medida preventivo pa 
evita brote di Dengue 

HAITI ta den un crisis humanitario cada bes mas profundo mientras cu 
hamber ta plama den henter e pais como consecuencia di e violencia creciente 
di gang y tension politico. Trahadonan humanitario, dokter y misioneronan 
ta bati alarma, avisando di un situacion desesperante cu urgencia creciente. 


Port-au-Prince, e capital, a bira un centro di sufrimento. Control di gang a 
isola e ciudad efectivamente for di mundo exterior, paralisando e cadenanan 
di suministro y laga miles sin acceso na cuminda y suministro esencial. Un 
misionero, papiando anonimamente pa motibonan di siguridad, a describi di 
a topa cu personanan cu no a come den un siman. 


E panorama politico ta agrega n’e caos. Cu e renuncia di e Prome Minister 
Ariel Henry y e fayo den formacion di un gobierno nobo, e pais ta keda den 
un estado di incertidumbre. Un mision di siguridad multinacional planifica a 
wordo para, creando retonan di entrega pa cu ayudo humanitario efectiva- 
mente. 


E consecuencianan ta serio. Unicef ta informa cu aproximadamente 58.000 
mucha ta core riesgo di sufri malnutricion severo, cu camindanan blokia 
y hospitalnan destrui, cu ta haci cu ta dificil pa cuido medico y asistencia 


Hamber na Haiti empeorando a consecuencia di violencia di gang 


humanitario yega na unda mester. 


E crisis ta extende mas leu di Port-au-Prince, 
afectando henter e pais. Haiti, cu ta depende 
grandemente di importacion cu ta bin via di e 
capital, ta enfrenta un insiguridad alimentario 
agudo, cu casi 5 miyon di persona na riesgo. 
E director di Pais di E Programa Mundial di 
Alimento pa Haiti, Jean-Martin Bauer, a cuali- 
fica esaki como e pio crisis humanitario desde e 
temblor di 2010. 


Areanan 
rural, 
manera 
Artibonite 
Valley, 
tambe ta recuperando di violencia y escasez 
di cuminda. Agricultornan ta lucha pa cultiva 
y bende cultivo den medio di insiguridad, cu ta 
conduci na un disminucion den produccion di 
cuminda. E corelacion entre conflicto y hamber 
ta evidente, cu camponan bandona y gruponan 
arma ta empeora e situacion. 


E esfuersonan humanitario ta ser obstaculisa 
p’e escasez di fondo y e retonan logistico. E 
PMA ta keda sin reserva di cuminda na Port-Au- 
Prince, y solamente tin algun siman di sumin- 
istro. E Plan Di Respuesta Humanitario di N. U. a 
ricibi fondo minimo, impediendo esfuersonan pa 
yega na esnan cu mas necesidad. 


Den bista di e retonan aki, mester di medidanan 
urgente pa evita un catastrofe mas profundo na 
Haiti. Cu miyones di hende enfrentando hamber 
y violencia, e comunidad internacional mester 
priorisa sosten y asistencia pa evita mas sufri- 
mento y perdida di bida. 

We Are 


Join Our Award-Winning Team 


#1 TOP HOTEL IN THE CARIBBEAN 
#18 TOP HOTELS IN THE WORLD ON TRIPADVISOR 
THE FIRST CARBON NEUTRAL RESORT IN THE CARIBBEAN 
HIRING 


OPEN POSITIONS 


APPLY ONLINE AT: WWW.BUCUTI.COM/CAREERS 


BEACH ATTENDANT 


BENEFITS 


ATTRACTIVE SALARIES WITH BONUS OPPORTUNITIES 
5-DAY WORKWEEK (40-HOURS A WEEK) 
WITH UP TO 27 VACATION DAYS BASED ON YEARS OF SERVICE 
GYM MEMBERSHIP WITH BODYZONE AND CUTS & CURVES 
+ LIFE AND HEALTH INSURANCES 
SAVINGS & LOAN PROGRAM, EMPLOYEE DISCOUNTS 


HOST/HOSTESS (AM/PM) 


ROOM ATTENDANT 


HOUSEMAN 


IT SPECIALIST 


DOORMEN / DOOR LADY PART TIME 


E atakenan mortal di Israel contra trahadonan 
humanitario na Gaza a causa retiro di varios esfuer- 
sonan di ayudo humanitario, empeorando e situa- 
cion humanitario ya grave den e region. Despues di 
e atakenan aereo Israeli cu a mata shete trahado 
di World Central Kitchen (WCK), incluyendo seis 
stranhero, varios agencia di ayudo a anuncia e 
suspension di nan operacionnan na Gaza. 


WCK y Anera, hunto cu Emiratonan Arabe Uní (UAE) 
a anuncia di stop nan operacionnan, mientras nan 
a cita preocupacionnan di siguridad como motibo 
di nan decision. E asesinato a genera condena 
internacional, y e fundado di WCK, José Andrés, a 
pidi Israel pa stop e asesinato indiscrimina y alivia 
e restriccionnan riba yudansa humanitario. 


E situacion na Gaza ta critico, cu 2.2 miyon habi- 
tante enfrentando insiguridad alimentario, di cual 
mita ta sufri di hamber. E Clasificacion Integra 
di Fase di Siguridad Alimentario (IPC) ta adverti 
di e hamber cu ta biniendo den nort di Gaza den 
lunanan binidero. 


E impacto di e suspensionnan aki ta severo, ya cu 
entrega di ayudo di organisacionnan manera WCK 
a ta crucial pa provee suministro esencial. Cu e 
interupcion di e operacionnan di WCK, e riesgo di 
hamber, particularmente den nort di Gaza, ta bira 
mas agudo. Israel ta sostene cu no tin restriccion 
pa entrada di ayudo humanitario na Gaza, pero 
ta acusa Gaza di deliberadamente limita entrega. 
E ruta marino di WCK, estableci como un ruta 
alternativo pa yudansa, tawata ser mira como un 
opcion prometedor te cu e atake recien. 


Como reaccion riba e suspension di operacionnan 


Agencianan di ayudo humanitario ta retira 
esfuerso debi na atakenan mortal di Israel 


p’e agencianan di ayudo humanitario, incluyendo WCK y Anera, e destino di e 
entrega di ayudo y e viabilidad di e ruta maritimo ta keda insigur. Mientras cu 
Cyprus a compromete su mes na mantene su compromiso pa cu e ayudo, e 
retiro di actornan clave manera WCK y e posibel resistencia di otronan ta lanta 
dudanan riba su efectividad den futuro. Entretanto, United Nations Public Works 
And Relief For Palestine Refugees in The Near East (UNRWA), e agencia di ayudo 
principal na Gaza, ta keda restringi pa accionnan Israeli. Nacionnan Uni a pidi 
e autoridadnan Israeli pa lanta e restriccionnan aki, enfatisando e necesidad 
urgente di esfuersonan humanitario den e region. 


Mientras e crisis humanitario ta profundisando na Gaza, cu e esfuersonan di 
ayudo obstaculisa p’e eventonan recien, comunidad internacional ta enfrenta 
presion creciente pa atende cu e situacion y garantisa e entrega di asistencia 
vital na esnan cu mester di dje. 


Diabierna, 5 April 2024 
INTERNACIONAL 
10 
AWEMainta 


PRESIDENTE Peruano Dina Boluarte ta logra di evadi un proceso di dispi- 
dimento politico memey di acusacionnan di corupcion vincula na su pose- 
sion di articulonan di luho di balor halto, incluyendo un coleccion di Rolex 
y otro joyas mas. E intentonan pa dispidi e mandatario a keda rechasa 
dos biaha p’e legisladonan, loke ta indica un panorama politico agitado na 
Peru. 
Boluarte, kende a tuma over e presidencia despues di e dispidimento 
politico di su predecesor Pedro Castillo, a enfrenta acusacionnan relaciona 
cu propiedad di articulonan di luho calcula na casi mita miyon dollar. E 
mocionnan pa dispidimento politico no a logra reuni suficiente apoyo den 
Congreso, y e disposicion di e Constitucion Peruano pa un dispidimento 
politico basa riba “incapacidad moral” no a haya motibo pa su dispidi- 
mento. 
Peru a conoce diferente cambio rapido di liderazgo, den un total di seis 
presidente for di 2018. E instabilidad politico di e pais ta ser agrava pa 
e facilidad cu por inicia procedemento di dispidimento politico sin rekeri 
prueba concreto di iregularidad legal. 


Presidente Peruano Dina Boluarte ta logra di evadi un 
dispidimento politico memey di acusacionnan di corupcion 


E mandato di e gobierno actual a wordo atacha 
pa controversia, cuminsando cu e intento di 
Castillo pa disolve e Congreso, su posterior 
dispidimento politico y e promocion na poder 
di Boluarte memey di protestanan publico. 


E responde di Gobierno n’e recidencia a wordo 
ricibi cu critica, incluyendo acusacionnan 
di uzo excesivo di forsa cu a causa victi- 
manan civil. E presidencia di Boluarte a wordo 
marca pa un rotacion rapido den su gabi- 
nete y pa investigacionnan cu ta tumando 
luga riba acusacionnan di enrikeciendo ilicito. 
Investigadonan a amplia nan investigacion 
mas leu di propiedad di articulonan di luho 
pa inclui investigacion di deposito bancario y 
otro activo di origen insigur. 
A pesar di a actua malo, e gobierno di Boluarte 
ta enfrenta un desaprobacion publico general, 
cu ta refleha den indice di aprobacion depri- 
mente tanto p’e presidente como p’e congreso. 
E yamadanan pa rindi cuenta ta persisti, cu 
demandanan di transparencia y dunamento di 
cuenta pa cu e acusacionnan creciente. 


Segun cu e investigacion ta desaroya, tur 
wowo ta keda riba Boluarte y den e trayecto 
futuro di e panorama politico Peruano memey 
di desafio y incertidumbre continuo. 


Diabierna, 5 April 2024 
AWEMainta 
INTERNACIONAL 
11 


DINAMARCA a cera temporalmente un di e rutanan di 
lama mas transita na mundo pa motibo di un lansado di 
misil activa pero cu tabata funciona malo abordo di un 
barco di e Armada Danes. E Barco Niels Juel, staciona den 
e canal di e Great Belt na Dinamarca, a experiencia un acti- 
vacion inespera di e boosternan durante un test rutinario. 
Desafortunadamente, esfuersonan pa desactivá e lansado 
te awor no a logra, loke a conduci n’e autoridadnan pa tuma 
medida di precaucion. 


E forsa militar Danes a alerta e specialistanan pa trata e 
problema, enfatisando e riesgo potencial cu e booster activa 
ta representa. E preocupacionnan ta extende den un radio di 
5 pa 7 kilometer for di e stacion Naval di Korsør, y ta spera 
cu e trayecto di e misil lo yega na altitudnan di aproximada- 
mente 1000 meter riba awa, principalmente den direccion 
sur. 


Riba su mes, e trayecto di e misil no ta representa un menasa 
p’e brug di Great Belt. Como reaccion riba e situacion, e 
espacio aereo den e cercania a ser cera y autoridadnan 
maritimo a notifica e barconan pa evita e area afecta te ora 
e asunto a wordo soluciona. 


Mientras cu e activacion di e propulsor di e misil Harpoon 
ta causa di preocupacion, e funcionarionan ta clarifica cu 
e misil mes no ta representa un peliger inmediato di explo- 
sion. 


Tanto polis como autoridadnan maritimo Danes a haya 
informacion di e situacion, sigurando esfuersonan coor- 


dina pa maneha e interupcion maritimo na un manera efec- 
tivo. Mientras cu e specialistanan ta traha pa rectifica e mal 
funcion, e protocolnan di siguridad ta keda vigente pa salva- 
guardia e trafico marino cu ta pasa door di e canal. 


Door di un defecto na un lansado di misil 


Dinamarca ta cera un di e rutanan di lama 
mas transita di mundo temporalmente 


Tom Little/Reuters 

UN turista Mericano a perde su bida tragicamente durante 
un aventura di safari na Kafue National Park na Zambia ora 
un olifante a ataca e vehiculo den cual e tabata biaha. E inci- 
dente, cu a tuma luga diaranson, tambe a laga un otro muhe 
herida y cuater otro cu herida leve. Wilderness, e compania 
di conservacion y hospitalidad cu ta supervisa e excursion, 
a revela cu e vehiculo, cu tabata transporta seis turista y un 
guia, a wordo ataca inesperadamente pa un olifante macho 
durante un safari. 


A pesar di e entrenamento y experiencia di e guia, e tereno 


y e vegetacion a dificulta e esfuersonan pa maniobra e vehi- 
culo rapido suficiente, cu a conduci na e encuentro fatal. E 
victima, identifica como Gail Mattson, di 79 aña, tabata den 
un aventura di un luna na Africa, describi como un biahe di 
soño pa su famia. Mattson, un profesional di hipoteca retira 
y un abuela stima, tabata conoci pa su spirito aventurero. 


Despues di e tragedia, mensahe di condolencia a wordo 
manda pa e famia di Mattson, kendenan a ricibi e noticia 
devastador for di e embahada Mericano. Su yiu homber, 
Blake Vetter, a enfatisa e naturalesa imprevisto di e acci- 
dente, urgiendo pa no culpa e olifante of e chauffeur. E yiu 
muhe di Mattson, Rona Wells, a lamenta su morto riba e 
rednan social y a comparti recuerdonan precioso di e biahe 
di su mama. 


Kafue National Park, famoso pa su bida silvestre diverso, 
ta un destinacion popular pa e entusiastanan di safari. E 
parke ta cas pa mas cu 200 especie di animal, incluyendo 
leon, leopardo y antilope raro, y ta ofrece un bista di e bida 
silvestre. Sinembargo, esaki no ta e prome biaha cu un 
tragedia ta tuma luga den e parke. Na 2016, un otro turista 
Mericano, Bianca Rudolph, a conoce su morto bou un otro 
circunstancia, destacando e riesgonan inherente asocia cu 
exploracion di naturalesa. 


Mientras autoridad ta investigando e incidente reciente, e 
comunidad di safari ta lamenta e perdida di Gail Mattson, 
un biahero apasiona cu un spirito aventurero, cu lo wordo 
recorda pa tur cu a conoc.’e. 


Turista Mericano a muri despues cu 
olifante a atac’e durante safari na Zambia 


Angus McComiskey/Alamy 

D E P O R T E 


deporte@awemainta.com 


DESPUES cu Weganan Interinsular 
cu a tuma luga na Aruba y Bonaire, 
awor ta toca turno na Curaçao pa 
ricibi delegacion nan di Bonaire 
y Aruba pa clausura Weganan 
Interinsular 2024. 


Weganan aki ta bay tuma luga for di 
11 pa 14 di April 2024 y e biaha aki 
lo competi den Atletismo, Volleyball 
basis school y Basketball voort- 
gezet onderwijs. 


Muchanan 
ta 
den 
preparacion 
fuerte pa asina un biaha mas duna 
un bon presentacion na hermana 
isla Curaçao. 


Keda pendiente pa mas informacion 
di IBiSA riba medionan social, tanto 
riba facebook y Instagram. 


Aruba preparando fuerte pa 
Weganan Interinsular Curaçao 2024 

PREPARA pa kibra nostalgia na dos! Rumornan ta rondona 
cu e siguiente parti den e iconico Gears of War frankesa, 
Gears of War 6, por ta revela oficialmente e zomer aki. E 
noticia aki a lanta un tormenta di entusiasmo entre e fanati- 
conan, hopi di nan cu ta corda e dominacion di e serie den e 
era di Xbox 360. 


E personanan den e industria manera Jeff Grubb y Tom 
Warren a alimenta e candela door di insinua un anuncio 
potencial di Gears 6 den e proximo lunanan. Mientras cu 
nan ta sugeri cu e por ta mas un teaser cu un revelacion 
completo cu gameplay footage, esey ta suficiente pa manda 
chill (of kisas goosebumps causa door di acelera un Lancer) 
abou e spina di fanaticonan di Gears. 


P’esnan cu no tabata presente, e aparicion di Gears of War 
riba Xbox 360 tabata un fenomeno. Su mundo duro, combat- 
imento brutal, y caracteristicanan iconico manera Marcus 
Fenix y Dominic Santiago a tuma e mundo di wega cu un 
tormenta. E serie a bira sinonimo di Xbox 360, bende miyones 
di copia y fomentando un comunidad online apasiona cu a 
prospera riba su modo multiplayer intenso di cooperacion. 


Awor, despues di añanan di speculacion, e posibilidad di un 
anuncio di Gears 6 e zomer aki ta sinti manera un regreso 
na cas despues cu a keda warda hopi tempo. Considerando 
e rutina di Microsoft, nan showcase na juni ta ser considera 
e tempo ideal pa un Gears 6 wordo revela. E evento aki lo t’e 
plataforma perfecto pa reintroduci fanaticonan n’e mundo 
di cera y reactiva e entusiasmo cu a defini e era di Xbox 360. 


Mientras cu un anuncio e berano aki ta un noticia emocio- 
nante, e hungadonan lo mester warda un poco mas pa por 
pone man riba e wega. 
Rumornan ta sugeri cu Gears 6 por ta den desaroyo ainda, 
posponiendo su fecha di lansamento te cu posiblemente 
2025 of hasta mas laat. Pero esey no ta baha e ansiedad. E 
simpel pensamento di un Gears of War nobo ta suficiente pa 
haci fanaticonan saca nan Lancers virtual y prepara pa otro 
tour of duty. 


Un cos ta sigur: e posibel yegada di Gears of War 6 ta priminti 
di ta un momento importante pa Xbox y un regreso nostal- 
gico pa un generacion di gamer cu a pasa hopi ora combat- 
iendo hordanan di Locust. 


G A M I N G 


Posibel anuncio durante e zomer aki 


Rumornan di Gears of War 6 ta sigui 

E defensornan mas ferviente di Super Earth, tin motibo pa 
alegra! E desaroyadornan tras di Helldivers 2 a anuncia un 
update nobo di contenido titula “Democratic Detonation” cu 
lo wordo lansa dia 11 di april. 


E update aki ta priminti un arsenal nobo di arma, opcionnan 
di armadura mas resistente y hasta un toque cosmetico pa 
bo helldiver dedica. 


Segun e anuncio,“Democratic Detonation” lo arma e hunga- 
donan cu hermentnan nobo pa libera e planetanan di 
tirania. P’esnan recien yega n’e campo di bataya, por spera 
di maneha e Rifle Adjudicador BR-14, un arma cu proba- 
blemente lo trece husticia rapido, y e Rifle Eruptor R - 36, 
perfecto p’esnan cu ta prefera un enfoke mas explosivo. 


P’esnan cu ta prefera pa enfrenta e enemigo cara-cara, e 
blindahe Ce-27 ta duna un miho proteccion, mientras cu 
e specialista den Demolition ce-07 ta atende esnan cu ta 
disfruta di un bon explosion strategico (of dos). 


Sinembargo, e actualisacion no ta trata solamente di poder 
di candela. E helldivernan moderno lo tin e posibilidad pa 
desbloquea capanan nobo, permitiendo nan añadi un toque 
di personalidad na nan lucha pa democracia. 


Ta spera cu mas detaye lo keda revela tocante e estadistica y 
funcionnan specifico di e incorporacion nobo aki mas cerca 
di lansamento di e actualisacion. Pues, marca bo kalender, 
Helldivers, y prepara pa saca bo furia democratico riba 11 
di april! 


‘Helldivers 2 – Democratic Detonation’ cu 
un update nobo di contenido dia 11 Di April 

T E C H N O L O G I A 


E rednan neuronal por converti den un poderoso herment 
di persuasion y un experimento a demostra cu nan ta hopi 
mas eficaz den un discusion cu ser humano, vooral si nan 
tin acceso na dato personal. Esaki t’e conclusion na cual un 
ekipo internacional di cientifico fo’i Suisa y Italia a yega na 
dje den un estudio nobo. 


E expertonan a realisa un experimento cu 820 boluntario cu 
mester a discuti pa pareha entre nan of cu e chatbot GPT-4 
riba tema delicado, manera e desigualdad di genero y racial 
of e situacion geopolitico na mundo y despues registra e 
cambionan den nan postura. 


Asina ey, nan a mantene mas di 200 debate den pareha, 
entre human of entre un humano y Inteligencia Artificial. 
Den e prome fase, e interlocutornan no tabata sa nada di 
otro, pero despues e cientificonan a proporciona na un 
di e humanonan of n’e “chatbot” dato riba e interlocutor: 
sexo, edad, rasa, educacion, situacion laboral y creencianan 
politico. 


AI ta haci hende cambia di punto di bista 
A resulta cu, den ambos etapa, inteligencia artificial tabata 
mustra un mayor capacidad di persuasion cu e humanonan. 
“Nos resultadonan a mustra cu, di media, e LLM (modelo 


di lenguahe grandi) ta supera significativamente e partic- 
ipantenan humano den tur e tema y e gruponan demo- 
grafico, mustrando un nivel halto di persuasion,” e estudio 
ta destaca. 


Sin acceso n’e datonan personal, GPT-4, tabatin 21% mas 
di exito den e argumentonan cu e humanonan, pero cu e 
informacion adicional, a supera su oponentenan di carni y 
weso den persuasion den un 81,7%. IA, e mesun momento, 
a observa cu e datonan adicional solamente a bira mas dificil 
n’e humanonan, empeorando levemente nan resultadonan. 
Un conclusion inkietante 
Encuanto esaki, e expertonan a observa en particular cu 
GPT-4 ta capaz di uza informacion personal di forma hopi 
mas eficaz cu e humanonan pa persuadi den e comb- 
ersacionnan. Esaki ta specialmente preocupante den e 
contexto di e posibel uzo di “chatbots” di parti di e actornan 
malicioso pa campaña di desinformacion den gran escala. 
“Nos ta sostene cu e plataformanan online y e medionan 
social lo mester considera seriamente e menasanan aki y 
amplia nan esfuerso pa aplica medida cu ta contraresta e 
propagacion di e persuasion impulsa pa LLM,” e expertonan 
a adverti. 


Inteligencia Artificial tin casi 82% mas di 
capacidad di persuasion cu ser humano 


Imagen ilustrativo - Legion-Media 

E Departamento di Transporte di Alaska a anuncia cu nan 
lo uza un cacho robotico pa mantene e parhanan migra- 
torio y otro animal salvahe leu di e pistanan di e Aeropuerto 
Internacional di Fairbanks, e di dos mas grandi di e estado 
Mericano aki, AP a informa diasabra. 


E robot canino yama ‘Aurora’, a wordo fabrica pa Boston 
Dynamics. Di acuerdo cu e medionan local, el a costa cerca 
di 70 mil dollar y a wordo financia cu un subsidio di 2 
miyon dollar proporciona p’e Departamento di Agricultura 
di Merca. 


Un robot camufla di depredador 
E Departamento di Transporte di Alaska ta spera cu nan 
“contratacion nobo” contribui na mehora y aumenta “e 
siguridad y e operacionnan di e aeropuerto” di Fairbanks. 
E director di programa di e Departamento, Ryan Marlow, 
ta splica cu Aurora lo imita e movementonan di un animal 
depredador cu e fin pa core cu e fauna cu ta establece 
cerca di e pistanan di aterisahe. 


E robot ta conta cu panel reemplasabel cu ta permitie p’e 
“disfrasa” di coyote of di vos, Marlow ta señala. E panelnan 
aki no lo ta hiperrealista y a dicidi no cubri nan cu cuero di 
animal p’e robot ta totalmente resistente n’e ambiente. 


E habilidadnan di Aurora lo cuminsa purba entrante herfst, 
na comienso di e temporada di e parhanan migratorio. 
Segun Marlos, tin planea p’e robot realisa patruya cada ora 
den un zona den aire liber, cercano n’e pistanan pa impedi 
impacto dañino entre avion y animal. 


Aplica e medida n’e otro aeropuertonan di Alaska 
Si e implementacion di Aurora tin exito den e aeropuerto di 
Fairbanks, lo evalua e posibilidad di uza robot similar den 
e aeropuertonan rural di Alaska, un medida cu, Marlow ta 
indica, lo ta mas rendabel cu contrata specialista di bida 
silvestre. 


E idea di purba Aurora a surgi despues cu a considera 
riesgoso e plannan di uza repelente a base di juice di druif 
mediante drone. Den e decada di 1990, autoridad di e 
aeropuerto di Anchorage, e ciudad mas grandi di Alaska, 
a libera un grupo di porco cerca di un lago pa nan come 
webo di e parhanan cu tabata nest eynan. No obstante, e 
medida disuasorio aki a fracasa. 


E datonan di e Administracion Federal di Aviacion di Merca, 
ta revela cu aña pasa, a reporta 92 impacto entre avion y 
animal n’e aeropuertonan di Alaska, 10 di nan na esun di 
Fairbanks. 


Director di e programa di e Departamento di Transporte di Alaska, Ryan Marlow, 
ta haci un demostracion di e cacho robotico den e ciudad di Anchorage, 
dia 26 di maart 2025. Marc Lester / AP 


Ilustracion di e robot Aurora disfrasa di vos. 
Alaska Department of Transportation and Public Facilities/AP 


Director di e programa di e Departamento di Transporte di Alaska, Ryan Marlos, ta haci 
un demostracion di e cacho robotico, dia 26 di maart 2025. Anchorage Daily News / AP 


Aeropuerto na Merca lo uza cacho robot pa core cu bida silvestre 

FARANDULA 


ABBY Hensel, un di e morochonan Siames mas famoso di mundo, a sorprende 
hopi hende ora cu el a casa den secreto na aña 2021 cu Josh Bowling, un nurse 
y veterano di Ehercito Mericano. E noticia aki a wordo reporta recientemente p’e 
website Today, revelando detaye intimo riba e bida di e pareha peculiar aki. E 
casamento tabata discreto y e imagennan di e ceremonia a sali na cla reciente- 
mente riba e portada di prensa. Desde e tempo ey, Abby y su casa Josh ta biba 
na Minnesota, luga caminda e morochonan a nace y a crece. 


Abby y Brittany Hensel, awo di 34 aña, a bira famoso na 1996 despues di a 
protagonisa un episodio di e programa “The Oprah Winfrey Show”, caminda cu 
nan a comparti nan storia unico cu mundo. Despues, nan a protagonisa nan 
propio reality show riba TLC titula “Abby and Brittany,” cu a permiti e audiencia 
sigui di cerca nan bida di tur dia y siña mas riba nan relacion special como 
morocho Siames. A pesar di e atencion mediatico, e rumannan a mantene nan 
bida relativamente priva y a opta pa biba un bida trankil y normal, leu di camara. 


Actualmente, Abby y Brittany ta traha como docente na un scol, un profesion cu 
ta pasiona nan y ta permiti nan contribui positivamente na educacion di mucha. 
Nan dedicacion n’e trabao y nan habilidad pa supera reto a inspira hopi hende 
rond mundo, demostrando cu limitacion fisico no mester ta un obstaculo pa 
alcansa soño y persigui felicidad. 


E morochonan Siames ta comparti ader y algun organo ubica n’e banda robes 
di e curpa. E conexion fisico unico aki a trece desafio a lo largo di nan bida, pero 
tambe a fortalece nan vinculo y a permiti nan desaroya un profundo compron- 


Morocho Siames Abby Hensel a casa den secreto 


demento y aprecio mutuo. 


Temp cu Abby y Brittany a nace na 1990, nan 
mayornan a enfrenta e decision dificil pa separa 
nan kirurgicamente. Sinembargo, despues di a 
consulta cu varios dokter, nan a tuma e decision 
di no sigui cu e operacion debi n’e riesgo halto y 
e poco posibilidadnan di sobrevivencia pa ambos 
morocho. E decision aki tabata un acto di amor 
y curashi di parti di nan mayornan, kendenan a 
scoge pa brasa e singularidadnan di nan yiunan y 
brinda nan amor y e sosten necesario pa enfrenta 
e retonan cu tabata spera nan. 


E matrimonio di Abby cu Josh Bowling ta marca 
un trend significativo den bida di e morochonan 
Siames. A pesar di e dificultad y e obstaculonan 
cu nan a enfrenta, Abby a haya amor y felicidad na 
banda di su casa. E discrecion di nan casamento 
a refleha nan deseo di mantene nan bida priva, 
leu di e medionan di comunicacion y enfoca pa 
construi un futuro hunto. 


E amor entre Abby y Josh ta un recordatorio 
poderoso cu amor berdadero ta transcende e 
diferencianan fisico y e circunstancianan unico di 
cada individuo. Nan historia ta siña nos e impor- 
tancia di acepta y celebra diversidad den tur su 
formanan y ta recorda nos cu amor por florece 
den e luganan mas inespera. 


Por ultimo, Abby Hensel ta mas cu un morocho 
Siames famoso; e ta un hende muhe fuerte, 
balente y dicidido cu a conkista desafio y a haya 
felicidad den su propio termino. Su matrimonio cu 
Josh ta un testimonio di e poder di amor y e capa- 
cidad di e ser humano pa haya alegria y plenitud, 
hasta den e circunstancianan mas extraordinario. 

DURANTE mi preparacion mas y mas pensionado ta acerca mi cu 
e pregunta di kico t’e vision di mi y PDP regardando e pension- 
adonan. Pa mi boso t’e hobennan adulto mayor cu a traha duro 
durante e ultimo decadanan. 
Pa mi como un hoben e ta sentimentonan di gratitud y respet pa 
tur locual boso a logra, e logronan ey ami como un hoben di e 
futuro generacion por disfruta awe. E trato pa cu e prima di AZV 
no ta husto y e argumento cu e pensionadonan ta haci mas uzo di 
AZV forsando nan paga e prima completo mi ta haya uno inacep- 
tabel. 


MEP y gobierno su compromiso 
Gobierno a priminti e pensionadonan di lo a reduci e edad di 
pensioen pero no por a cumpli cu esaki. E realidad ta otro cu 
e promesa populista aki. Mientras ta tira santo den wowo di e 
pensionadonan cu un forum nacional e tema mas importante p’e 
grupo grandi aki ningun politico tin e curashi pa papia ariba dje. 
E prima di AZV. 


E ta importante pa menciona cu subida di pensioen no automati- 
camente ta mehora e poder di compra di e pensionado, neta- 
mente si e pensionado su pensioen keda aumenta e lo por hasta 
conduci cu e lo por cay pafo di e maximo di 30.000 AWG cu conse- 
cuencia cu locual surpasa e suma aki riba menciona e pensio- 
nado lo mester paga no 6.5% sino 10.5%. 


Nos ta compromete nos mes pa trece un alivio real pa e pensio- 
nado, mirando cu esaki ta inhusto. Nos punto di salida t’e pakete 
di sobrevivencia unda nos ta kere cu cierto toeslagen lo mester 
keda introduci pa por remedia e situacion di costo di bida cu ta 
keda subi tur dia. 


Nos proposicion 
E realidad ta cu Aruba tin mester di cada sorto di impuesto pa 
por cumpli cu e tarea colectivo cu sector priva lo no facilmente 
inverti aden. Cu e acuerdonan cu Gabinete Wever-Croes II a 
firma cu Hulanda pa los af mas o menos 30 miyon na interes riba 
e covid-liquiditeitssteun no ta haci e situacion financiero facil p’e 
siguiente gobierno. 
Un di tareanan aki ta cuido medico y nos sa cu e BAZV ta un 
‘bestemmingsheffing’ cu full pueblo di Aruba ta paga pa entre 
otro nos sistema di cuido medico keda accesibel pa tur ciudadano. 


Nos proposicion ta pa habri un dialogo y yega na un reparticion 
di e prima di AZV mas husto p’e grupo di pensionadonan. 


1. Reduci e premie-inkomen/premie loongrens p’e grupo di 
pensionadonan na un suma di AWG 40.000. E werkgevers 
gedeelte ta keda elimina! 


2. Introduci un prima standard, un basis-premie p’e pensionado 
cu lo no surpasa mas di 5% di e entrada di e pensionado mensu- 
almente, esaki ta significa p’e pensionado‘alleenstande’ mas o 
menos 60fl pa luna cu lo traduci na 700fl pa aña. Gobierno lo 
genera ainda 30 miyon na entrada pa cubri gastonan medico. 


3. Gradualmente introduci e 1,5% AZV riba e empleadonan pa 
cubri e gasto di perdida di gobierno. E prima social pa emplead- 
onan lo keda aumenta, pero den e pakete di sobrevivencia lo nos 
introduci metodo di compensacion p’e famianan mas afecta. 


4. Introduci un ‘sugar tax’ dentro di 3 aña pa yuda cubri gastonan 
di salud y promove un cuido mas preventivo mediante cambiando 
e palabra di e meta den e Landsverordening Algemene ziektever- 
zekering, di ‘curatief pa preventief’. E ‘sugar tax’ lo encera 2% cu 
un reparticion na un fondo pa agricultura, deporte y AZV. 


Hopi lo haci e pregunta dicon mas impuesto? 
Nos como organisacion ta consciente cu e maneho cu implica- 
cion grave di partidonan MEP y AVP ta conduci cu pais Aruba tin 
un GIGA-debe y esaki nos tin cu reduci prome cu nos papia riba 
inversion. P’ami e introduccion di un ‘pakete di sobrevivencia’ ta 
locual nos ta kere ta bay brinda un alivio pa combati y reduci 
substancialmente e pobreza structural di nos Isla. 
E ta consisti no solamente di introduccion di diferente toeslag p’e 
ciudadano pero tambe papia riba con nos lo por reduci e gastonan 
basico di e ciudadano, manera awa coriente cuminda y gasolin. 


Leonardo Figaroa (PDP): 


Nos ta boga pa un reparticion husto 
di e prima di AZV p’e pensionadonan 

ALGUN dia pasa Mike Eman a sali den un rueda di prensa 
y a promente cu ora AVP drenta gobierno e lo “redobla” 
pensioen di nos grandinan. Mirando cu Mike Eman no gusta 
traha cu rekensom, e la wordo puntra con ta bay paga pa 
esaki. Mike Eman a responde: “Bo tin cu wak unda bo tin di 
CORTA y bo tin di fiha prioridadnan cu ta na interes di henter 
bo pais”. Esaki ta e lenguahe politico cu Mike Eman a uza pa 
anuncia na pueblo cu AVP lo sigui “CORTA” cu medida pa 
supuestamente cumpli cu su promesa. 


Mike su desesperacion pa pone un AVP na werki bek riba 
pia, awo ta hungando cu e sentimento di nos grandinan. 
Sinembargo, pensionadonan hamas lo lubida con Mike a 
masacrenan cu medida durante su gobernacion di 2009- 
2017. Den tempo di bonansa Mike Eman a “CORTA” pensioen 
lag’e na snechi. Cu Mike su declaracion, awo e destructor di 
pensioen kier pretende di ta su salador? Historia a demostra 
cu Mike lo papia cualkier cos pa bin bek na poder! 


Historia y hechonan ta mustra nos cu no por confia Mike 
Eman su promesanan 
1. Mike Eman a grita den campaña di un forma dramatico cu 
e lo kita BBO. Kico a sucede? Mike Eman a subi BBO te na 
3.5%, y a bulldoze e ley di BAZV den Parlamento di Aruba. 
2. Mike Eman a drenta gobierno y a bisa cu e lo atende cu e 
debe nacional y bah’e. Kico e la haci? E la redobla nos debe 
nacional y e interes a bay di 110 miyon pa 283 miyon pa 
aña! 
3. Mike Eman a goberna den tempo di bonansa y no a subi 
pensioen, alcontrario, e la ‘CORTE’! 
4. Mike Eman enbes di a ‘redobla’ pensioen durante su gober- 
nacion na 2009-2017, a practicamente CORTA y “halveer” e 
entrada di pensionadonan na snechi. 


Memey di bonansa Mike Eman a caba cu pensionadonan 
den su gobernacion di 2009-2017 
1. Mike Eman a haci tur pensionado perde nan bashipremie, 
gelijkbedrag y tambe back to school premie. Haciendo esaki 
Mike Eman a kita miles di florin na beneficio pa aña for di 
pensionadonan, lagando nan entrada mescos cu garnachi. 
2. Middelloonregeling a mata e structura di pensioen drasti- 
camente, y pensionadonan a bay atras cu cientos, y tin biaha 
miles di florin pa luna. Unda antes pensionadonan tabata 
haya 70% di nan ultimo salario ricibi di trabou, Mike Eman 
a calcula un promedio di nan salario durante nan carera y 
duna nan 70% riba esey! 
3. Mike Eman a subi edad di pensioen di 60 pa 65 aña, asina 
kitando un biaha mas 5 aña di pensioen for di nos grandinan. 
Si conta 5 aña di pensioen na mil Afl. 3 mil mes, Mike Eman a 
kita Afl. 60-180 mil of mas for di nos grandinan! Acaso Mike 
Eman ta kere cu pensionadonan lo lubida su traicion? 


Contrario na AVP, desde Gabinete Wever-Croes a drenta 
gobierno, a subi pensioen 6 biaha pa un total di 15% entre 
2017-2024. Ademas segun indicacionan, gobierno lo por 
subi e pensioen e aña aki atrobe substancialmente. Esaki 
ta e realidad: MEP ta subi pensioen a pesar di tur crisis cu 
a asota nos pais, mientras cu Mike Eman a laga e pensioen 
den “coma” den tempo di bonansa! 


Parlamentario Marco Berlis (MEP): 
Mike Eman a laga 
pensioen na snechi 


Diabierna, 5 April 2024 
AWEMainta 
POLITICA 
21 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


ESEY t’e conclusion cu ex minister di husticia y actual 
parlamentario di Partido di Pueblo Arubano AVP a yega na 
dje y cu a comparti cu medio local di comunicacion for di e 
rotonde di driekiel na Eagle Beach diaranson mainta. 


E atake contra nos yiu di tera cu Dowers ta papia di e dje ta e 
persecucion politico riba Nigel Maduro, activista ambiental. 
T’asina cu for di oficina di e minister di husticia lo a sali un 
yamada pa autoridadnan policial y hudicial pa duna prior- 
idad na su detencion y caso penal. 


Dowers: “AVP ta lamenta profundamente cu ta maluza 
husticia continuamente pa persecucion politico. Ta hopi 
importante pa realisa cu e persecucion aki a inicia y haya 
forsa basa riba e echo cu a sospecha cu e persona envolvi ta 
famia di un politico di partido AVP.” 


Den henter reino Hulandes por a mira diferente protesta 
tuma luga; y ora cu cos ta bay fo’i man, naturalmente husticia 
mester interveni. Sinembargo, e acto di pinta algo riba un 
muraya no ta hustifica e detencion y prioridad cu a duna na 
e caso en particular aki. 


Mientrastanto a pospone hopi otro caso, hera di mas peso 
e importancia. Despues di tempo, Hues ta hay’e ta reduci 
e sentencia door di e tardansa. “Tres dia m’a compronde e 
persona aki a keda den cel. El a haya menos ora di castigo cu 
el a pasa deteni den warda. Cos ridiculo cu ta pasa na e pais 


aki,” Dowers a declara. 


Y aunke Minister Tjon a nenga cu ta for di su oficina a pone 
presion riba autoridad, su record ta mustra cu den pasado 
caba el a haci mal uzo di su posicion como miembro di 
Parlamento pa bay cerca procurador general y un investiga- 
cion riba un contrincante politico. Mas despues si e no tabata 
dispuesto mas pa entrega autonomia hudicial di Aruba, pa 
asina evita investigacion den direccion di su partido. 


“E driekiel cu mester a bira un simbolo cu ta motiva e protec- 
cion di naturalesa, awo ta un simbolo cu ta recorda nos tur 
cu mester proteha tambe ser humano for di persecucion 
politico di partido MEP. Nan ta abusa di e poder cu a haya 
fia for di pueblo,” Dowers a bisa recordando cu e propio 
Evelyn Wever-Croes y su coleganan di partido a grita dilanti 
di parlamento cu si ta necesario nan lo kima parlamento y 
agredi polis; mesun accion cu awor ta persigui Maduro p’e, 
pero pasobra e lo ta famia di un politico di oposicion. 


Parlamentario Dowers a conclui su declaracion door di urgi 
e pueblo di Aruba pa no Laga permiti MEP bin atrobe y purba 
di tira santo den nos wowo. Ta bisto cu MEP ta un partido cu 
ta simbolisa pa inhusticia, pa trapa e derecho di hende y pa 
abuso di poder. 


Parlamentario di AVP, mr. Arthur Dowers: 


Hende mescos cu naturalesa ta blanco 
di atake y persecucion di partido MEP 


Diabierna, 5 April 2024 
POLITICA 
22 
AWEMainta 


E lema di World Economic Forum ta: “lo bo no tin nada y lo bo ta contento”. 
Si nos lesa e lema aki nos por saca nos conclusion cu nos gobierno den e 
ultimo 20 aña a cumpli cabalmente cu e lema aki. Nos gobiernonan den e 
ultimo 20 aña a crea un mega debe di mas cu 6 biyon florin. E culpabelnan 
ta partido MEP y partido AVP. 


P’esey pueblo no por lubida e 13 di November 2020 ora nos prome minister 
a firma ‘COHO”. Nunca tabata tin un dialogo nacional paso no tabata tin 
participacion real. Introduccion di e landspakket awe keto bay ta na vigor 
y mayoria di e landspakket a drenta na vigor. Un di e puntonan t’e open 
border policy. E punto aki ta pa caba cu identidad di Aruba. Europa y Merca 
ta un ehempel. 


Nos por corda locual cu van Huffelen a expresa esta cu bo no por kere 
Minister President di Aruba su palabra ni locual cu el a firma. Cuanto biaha 
a core tras di Minister President p’e landspakket y acuerdonan cu el a 
firma y no a cumpli cu nan. Nos sa cu algun minister di e Gabinete Rutte 
ta alumno di World Economic Forum y p’esey tabata pusha Aruba pa sigui 
den mesun direccion. 


E Hulandesnan mes a perde na bos y Hulanda a perde su identidad. Hulanda 
ta wordo goberna pa Union Europeo y e unico cos cu mester haci ta hinca 
biyones di euro den caha di Union Europeo. 


Danki Dios paisnan den Europa nan wowo a habri cu nan no ta kere den 


Eric Ras(Curpa): 


Aruba mester di representacion cristian berdadero den parlamento 


e World Economic Forum ni tampoco den e 
Sustainable Development Goals. No ta por 
nada e agricultornan na diferente pais Europeo 
a protesta contra e 17 punto di Sustainable 
Development Goals cu kier sclavisa mundo 
henter cu nan plan comunista. 


Un Prome Minister no por dicidi pa henter 
un pais. Locual cu e omo a logra e sobrina a 
entrega. Den un noticia cu no por a confirma 
parce cu nos prome minister den su reaccion 
na Hulanda a ofrece Oranjestad como capital 
di provicincia extra-ordinario Caribe Hulandes. 
E mentalidad di colonialismo di Hulanda ta 
sigui. Esaki ta discriminacion y no e igualdad 
di genero caminda cu kier legalisa matrimonio 
di mesun sexo. 


Locual cu Wilders mester haci ta ruim op e 
corupcion den e gobierno Hulandes. Wilders 
ta busca e splinter den wowo di Aruba pero 
e mester saca e balki for di nan propio wowo. 
Ora Hulanda duna bo algo bo mester habri 
bo wowo hancho pa mira kico e ta bay kita 
for di bo. Hulanda a hinca 1000 biyon euro di 
cambio climatico y cuanto placa a wordo hinca 
den e guera di Ucraina. E 916 miyon florin di 
prestamo na Aruba ta keda manera un cen 
den tur e biyones. Wilder no ta nan pero parce 
lo no ta miho cu nan tampoco. 
Aruba mester un gobierno di hendenan cu ta 
pone Aruba na prome luga y no nan benefi- 
cionan personal. Aruba mester di un gobierno 
cu cristiannan berdadero cu tin temor di Dios. 
Un gobierno cu mentalidad di reino pa asina 
nos isla chikito pero si respeta por wordo 
bendiciona. 


E parlamentarionan supuestamente Cristian 
no a haci nada pa nos isla, solamente biaha y 
cumpli cu ordo cu ta bin di Cocolishi. Nos tin 
un gobierno inhusto cu no ta respeta boluntad 
di Dios y ta bin cu leynan cu ta contra leynan 
di Dios. E maldad di nos gobierno a haci hopi 
daño na nos isla. Dios su tempo ta perfecto 
y ta tempo pa nan recoge e maldad cu nan a 
sembra. Leynan di Dios no ta negociabel pa 
partido Curpa. Partido Curpa ta e unico alter- 
nativa. 

OTMAR Oduber di Plataforma Nos Pais a elogia e iniciativa 
cu a tuma luga siman pasa unda a realisa un foro pa adul- 
tonan mayor. Si e ta cuestiona e hecho cu a tarda 3 aña pa 
organisa e tipo di conferencia aki. Plataforma Nos Pais for 
di aña pasa caba a bin ta treciendo dilanti cu loke ta sosode 
cu nos adultonan mayor no ta aceptabel y ta un berguensa 
y tristeza pa mira con nos grandinan tin cu biba. 


Aña pasa Otmar a reuni cu organisacion OPPA y despues di 
esaki a bin afo y mustra riba e hecho cu mester duna aten- 
cion n’e pensionadonan na Aruba. “Mi ta kere nos t’e prome 
organisacion cu a sali afo y bisa cu nos tin entre 24 cu 28 mil 
pensionado na Aruba y di e total aki 14 pa 18 mil ta biba cu 
un entrada bou 900 Florin pa luna”. 


Tristo pa mira con ningun miembro di Parlamento ta papia 
riba esaki, ni oposicion y ta parce cu cada ken ta bezig cu 


nan propio agenda, lubidando cu tin un grupo grandi den 
nos comunidad cu merece atencion. 
Inclusive Plataforma Nos Pais a bin cu e propuesta pa 
legalisa e 12 pa 15 mil indocumentado cu tin riba Aruba cu 
ta trahando, pero no ta pagando SvB, AZV, ni belasting. 
Si ta djis inclui nan, ya caba por yuda e grupo di pension- 
adonan cu awe ta paga 9.5% di AZV, cual ya caba lo ta un 
alivio. 


Tambe Otmar a menciona cu no por castiga e pensionadonan 
cu ta busca un entrada extra, manera bende pastechi, huur 
un apartamento of busca un di dos trabou. 


Un biaha mas, e ta aplaudi e iniciativa di duna atencion na 
nos grandinan y ta spera cu e bira un prioridad den maneho 
y no bolbe lague un banda, pasobra nos adultonan mayor 
merece y tin mester di e atencion awo! 


Otmar Oduber di Paltaforma Nos Pais 


Ta di elogia cu despues di casi 3 aña ta realisa e importancia 
y urgencia pa atende cu e situacion di nos pensionadonan 

S A V E U P T O 4 5 % O F F Y O U R P E T ’ S 

M I C R O C H I P ! 


FREE 
MICROCHIP 
FREE 
MICROCHIP 


sign up now 


OTMAR Oduber ta di opinion cu n’e momentonan aki tin 
areanan cu tin mester di trahadonan y ta considera cu si un 
adulto mayor ta sinti y desea cu e por sigui traha despues 
di a yega edad di pension, mester por adapta e leynan pa 
permiti esaki. 


Un ehempel di esaki ta maestronan di scol, kendenan debi 
n’e ley, ora nan yega edad di pension, nan ta obliga di bay 
cas, siendo cu nan lo por tin e deseo y capacidad pa sigui 
traha pa 5 of 10 aña mas. 
“Mi ta kere cu nos mester duna e oportunidad na nos gran- 


dinan, p’esnan cu tin experiencia, sigui traha te unda cu nan 
por y desea. Logicamente mester parkeer nan pension un 
rato y por duna nan hasta un bonus n’e ratio di e pension cu 
nan no a cobra, ya cu nan lo sigui biba cu nan salario, cual 
ta un entrada mas halto”. 


Otmar ta expresa cu tin hopi hende fuerte cu por sigui traha, 
mas aun si tene na cuenta e cifranan cu a bin dilanti durante 
combersacionnan sosteni cu OPPA, cu ta indica cu 1 di 
cada 4 adulto mayor na Aruba ta biba den pobresa, cual ta 
algo inaceptabel! 


Otmar Oduber 


Mester adapta leynan y permiti nos adultonan mayor 
sigui traha si nan ta desea y tin e forsa p’esaki 

MA tuma nota cu tin un video di Miguel Mansur circulando 
y a “sponsor” riba Facebook, den cual e ta hibando su 
“betoog” den Parlamento y ta declara cu gobierno a duna 
permiso pa traha 5 mil camber mas aki na Aruba. Ta parce 
cu Mansur desespera pa voto awor kier pinta gobierno scur, 
y kier “uza” e topico di “no more hotels” cueste loke cueste 
pa manipula pueblo na su fabor. Pa desenmascara e menti- 
ranan di Miguel Mansur mi lo uza pruebanan concreto y 
documentonan pa demostra un biaha mas cu e ta un calum- 
niador “eerste klas.” 


ATA a bin duna un presentacion na Parlamento 
• Riba 15 di Februari 2024, ATA a bin na Parlamento di 
Aruba y a duna un presentacion di su Corporate Plan. Den e 
presentacion aki por a wak cu e gobierno actual a reduci e 
cantidad di compromiso di camber for di 7.000 te na 1.971 
pa 2025. Despues di 2025-2030 esaki lo ta 1.357. Ainda mi 
ta rasca mi cabes puntrando mi mes for di unda Mansur a 
inventa cu lo bay construi 5.000 camber mas na Aruba. Ken 
te gañado awo? 
• E informacion aki riba a keda confirma atraves di contesta- 
cion cu mi a ricibi di minister Dangui Oduber na mi pregun- 
tanan di “No More Hotels” cu ma publica algun siman pasa. 
E contestacion riba mi preguntanan a drenta Parlamento 
14 di Februari 2024 y ta un documento publico na cual tur 
parlamentario tin acceso. Mansur tin acceso na esakinan! 
ATA y gobierno ta papiando e mesun idioma y ta comparti 
e mesun informacion cu mi tin. Kiermen, ken ta e gañado? 


ROPV ta splica e asunto di “No More Hotels” claramente. 
Riba e www.DIP.aw por haya e documento riba e tema aki y 
riba e ROP y ROPV. Na punto 2.9.2 di e documento ta mustra 
claramente cu: 
• Riba 1 di December 2018 e Minister di Ruimtelijke 
Ontwikkeling, Infrastructuur en Milieu a pone un morato- 
rium riba hotel y condominiumnan nobo. Kiermen, gobierno 
a dicidi caba na 2018: “No More Hotels!” 
• No lo duna mas erfpachtrecht pa proyecto di hotel, excepto 
esnan cu a wordo duna prome cu 2017 pa gobierno di AVP 
y cual contract ta dificil pa cancela. 
• Tin un excepcion pa Secrets y pa construi algun boutique 
hotels pe centro di San Nicolas y Oranjestad pa asina subi e 
fluho di cliente y turista y revitalisa caya principal di ambos 
ciudad. 
• Punto 2.5.3 ta subraya lo siguiente: Den e añanan prome 


cu 2017 peticionnan a wordo entrega na Gobierno di AVP pa 
construi mas di 7.000 camber di hotel. 
• Segun ROPV por construi te cu 2.400 camber entre 2020- 
2025. Sinembargo a opta pa reduci esaki na 2.000 camber. 
Con esaki a sucede? 
• Di 7.000 camber 2.000 a wordo acorda via acuerdonan 
verbal. Esakinan por a wordo cancela mesora segun e ROP 
2019, cual a sucede tambe. 
• Di 5.000 (7.000-2.000) camber cu a resta, 1.672 a haya e 
“optie pa erfpacht” pero no a logra e criterionan necesario. 
P’esey e “optieverlening” no a wordo extendi. Esaki a baha e 
cantidad di camber e ora pa 3.328 (5000-1672). 
• Pa mantene e cantidad cerca di 2.000 camber a opta 
pa schuif a cantidad di 1.357 camber despues di 2025. 
E doñonan di e proyectonan a wordo notifica di esaki. 
Den e ROPV e 1.971 cambernan restante (3.328-1.357) 
tin e siguiente destinacion: (1) 991 camber turistico pa 
“Westkust,” (2) 680 camber turistico pa “Oostkust,” (3) 
Havenfront Oranjestad 200 camber, Centro di San Nicolas y 
Oranjestad cu 100 camber mas. 


Ken te gañado awo? Ya bo sa! 
Mansur, bo mentiranan continuo, bo comportacion emocional 
instabil, bo arogancia y atakenan baho contra bo contrin- 
cantenan ta bisto. Pero conta cu mi pa desenmascara bo 
cada bes cu bo sali pa gaña pueblo. Hunto cu e publica- 
cion mi ta encera tur e documentonan di prueba di kico mi 
ta splicando den e articulo. Por haya nan riba mi Facebook: 
Marco Berlis Oficial. 


Parlamentario Marco Berlis (MEP): 


Mansur un biaha mas ta resorta na 
mentira riba topico “No More Hotels” 

RECIENTEMENTE durante su bishita na 
Corsou, Prome Minister Evelyn Wever-Croes a 
wordo invita pa duna un discurso na un work- 
shop di Green Overseas Programme tocante 
Energy Policy & Regulation pa miembronan di 
OCTA. 


E workshop a enfoca riba e capacity building, 
e intercambio di experiencia y “best practices” 
pa e miembronan. E echo cu Prome Minister ta 
presidente di e asociacion di OCTA pa 2024, ta 
crea hopi oportunidad y beneficio pa Aruba. 


E Green Overseas Programme ta enfoca den 3 
area: Transicion di Energia, Resiliencia di Energia 
y e acceso na Financiamento Climatico. Durante 
su discurso, Prome Minister a duna su punto di 
bista riba e 3 areanan aki. 


Transicion di Energia 
Transicion di e Energia ta hopi importante pa un 
pais. Unabes haci e transicion pa energia limpi, 
lo reduci e dependencia di e isla riba combus- 
tibel fosil, kitando asina un peso grandi riba e 
costo di bida y economia di un pais pa motibo 
cu esaki ta depende di prijs mundial di petroleo. 


Resiliencia di Energia 
E Resiliencia di Energia unda e islanan mester 
contribui n’e debate global riba cambio climatico, 
por ehempel cu e de-carbonisacion, principal- 
mente cu e reduccion di e emision di Co2 den 
atmosfera. 


Financiamento climatico 
Prome Minister a pone enfasis riba e acceso na 
financiamento climatico, cual lo permiti e islanan 
realisa e Adaptacion Climatico, cu ta rekeri inver- 
sionnan grandi den infrastructura pa prepara 
p’e efectonan di e cambio climatico. Ehempel t’e 
aumento di e nivel di awa di lama, clima extremo 
y secura cu ta echonan cu ya no por wordo evita. 


Na final di su discurso, e mandatario a indica 
cu pa tin un maneho responsabel y exitoso pa 
loke ta cambio climatico, tur hende mester duna 
di nan parti. “Ta solamente uni, nos lo logra”, 
Prome Minister a expresa. 


Prome Minister a participa n’e ‘Green Overseas 
Programme’ workshop pa miembronan di OCTA 

DURANTE e segundo edicion di ‘Foro Nacional pa Adulto 
Mayor’ dia 26 di maart 2024, a organisa varios sesionnan 
interactivo. Alrededor di 150 participantenan a bini hunto 
pa intercambia ideanan y conocemento riba esfuersonan 
actual pa atende cu e retonan y oportunidadnan di enbehe- 
cimento. 


E Foro Nacional pa Adulto Mayor ta un evento organisa door 
di Minister Ursell Arends hunto cu Directie Ouderenzaken pa 
explora solucionnan sostenibel y mantene lasonan bou di 
gruponan di interes di adulto mayor.   


E evento a inicia cu presentacionnan duna door di stuur- 
groep y werkgroepen y e orador internacional Sr Ab Klink, 
ex minister di Salubridad, Bienestar y Deporte di Hulanda. 
Diferente recomendacion y sugerencia nan a wordo treci 
dilanti riba temanan di, entre otro, cuido na cas, financia- 
mento di cuido y enbehecimento activo. Despues di esaki, 
esnan presente a participa na sesion interactivo riba e 
temanan menciona pa sigui añadi ariba e plannan y pa honra 
e compromiso cu nos adultonan mayor. 


Den e sesionnan interactivo a profundisa den discusionnan 
centra riba e reto y oportunidadnan. E dialogo aki a demostra 
e deseo sincero di e comunidad pa colabora cu otro y atende 
cu e necesidadnan di e adultonan mayor.   


Temanan relevante manera bienestar fisico y nutricion a 
ser discuti, subrayando e importancia di conscientisacion 
y acceso na un dieta saludabel y pagabel. Ademas, con pa 
fortalece e conexionnan familiar y promove un estilo di bida 
mas activo y saludabel como esfuerson preventivo di malesa 
cronico pa adulto mayor como tambe p’esnan no 60+. Un 
otro tema discuti t’e sosten pa dunado di cuido informal, 
esta mantelzorgers, varios di cual ta un yiu of ruman cu ta 
cuida un miembro di nan famia na cas. Iniciativanan educa- 
tivo y clarificacion di e opcionnan di sosten disponibel tabata 
puntonan treci dilanti. Financiamento di cuido tabata un 
otro topico discuti intensivamente, mirando e lista di espera 
na casnan di cuido pero tambe e costonan di cuido na cas.  


E contribucionnan di e sesionnan interactivo lo wordo poni 
den un rapport y ser publica dia 18 di april 2024 riba publico. 
aw. E resultadonan clave lo forma e base p’e futuro desaroyo 
di maneho, garantisando cu cada adulto mayor na Aruba por 


gosa di un bida digno. E segundo edicion di Foro Nacional pa 
Adulto Mayor a reafirma e compromiso di Aruba pa crea un 
ambiente unda e adultonan mayor no solamente ta sobre- 
vivi, pero ta florece y ta participa activamente den e biene- 
star di nan mes y di e comunidad. Minister Ursell Arends ta 
gradici tur cu e aporta na e discusionnan ineractivo cu nan 
tempo, conocemento y vision pa futuro.   


Minister Ursell Arends: 


Dialogo continuo den sesion interactivo 
di Foro Nacional pa Adulto Mayor 

DEN un ambiente masha placentero y familiar mes, 
na Instituto Pedagogico Arubano, (IPA), Director 
di Departamento di Cultura Aruba drs. Siegfried 
Dumfries, a haci anuncio oficial di Premio Nacional di 
Teatro na drs Marilyn Richardson, kende ta Algemeen 
directeur di Instituto Pedagogico Arubano. 


Riba Dia Mundial di Teatro 27 di maart, den un sala 
completamente yen cu’n diversidad di expresion 
y pensamento artistico y creativo; a ser entrega 
e Premio Nacional di Teatro 2024 na Instituto 
Pedagogico Arubano. (CKV Teatro) y den e mesun 
rosea a ser entrega diferente reconocemento special 
na maestronan di nivel superior di teatro manera: 
Amy Lasten, Fenke Hooijmaaijers, Gloria Bryce, 
Olga G van Bochove , Daylan Krozendijk , Emerita 
Emerencia, Emira Tromp, Cecilia Besselink, Takhai 
Mohammed, Angelo Luis Angela, Jarmine Medina- 
Acosta, Madeleine Kelly, Joan Danies, Mario Flores, 
Daylan Krozendijk, tur esaki como muestra di aprecio 
y balor pa nan tremendo trabao y aporte pedagogico 
brinda na bienestar y desaroyo di teatro aki na Aruba. 
  
Tur aña ta ser entrega un obra di arte crea p’e artista 
Sr. Frank Croes, cu a traha e diseño di tur e recono- 
cemento entrega den pasado y for di 2019 a cuminsa 
c’un obra nobo cu su persona a yama: Alma Liber. 


Tambe a ser entrega un certificado personalisa di 
Premio y Reconocemento Special cu Ministerio di 
cultura Aruba, conhuntamente cu Departamento 
di Cultura a firma pa haci entrega oficial durante e 
anochi maraviyoso di celebracion. 


Titulo di Obra: Alma Liber. 
Poema: Habri bo halanan Bula, Bay den tur libertad, 
Crusa frontera, No laganan gara bo, No laganan 
silencia bo, Sigui Expresa. Bo ta crea, Bo ta skirbi, 
Bo ta declama, Bo ta actua, Bo ta balia, Bo ta Alma 
Liber. 
Autor: Frank Croes. 


Premio Nacional di Teatro 2024 
Instituto Pedagogico Arubano 

RECIENTEMENTE, Minister di Cultura tabata 
tin e grato placer di duna inicio na e Arco Expo di 
Arco Iris Kleuterschool. E exposicion aki tabata 
yena cu creatividad y informacion di e muchanan 
cu a presenta nan bunita obra na e mandatario. 


Minister Maduro a bishita cada klas pa asina 
admira e obranan traha na man, tabata tin di 
Kapel di Alto Vista te cu Baby Beach, tur dife- 
rente sitionan cu ta sumamente popular cerca 
nos muchanan. Locual a resalta di e mainta aki 
tabata con mayornan, wela y welo, famia a yuda 
e muchanan cu nan presentacion, mustrando e 
union cu ta e forsa tras di e muchanan. 


Minister Maduro ta gradici cabesante Nelly 
Orman - de Cuba pa e invitacion y tur maestra y 
maestro pa e mainta ameno aki. Un danki special 
ta bay na tur mucha cu nan bunita exposicion 
cu a demostra un biaha mas e amor cu nos 
muchanan tin pa nos Pais. 


Minister di Cultura a duna inicio y a presencia e Arco Expo di Arco Iris Kleuterschool 
E muchanan y nan creatividad a resalta durante e exposicion aki 

DEPARTAMENTO di Cultura Aruba, 
bao auspicio di Ministerio di Cultura 
Aruba; a presenta su di 20 aña di 
Celebracion Nacional Dia Mundial di 
Teatro 2024, cu’n actividad masha 
exitoso y creativo mes cu a tuma luga di 
26 y 27 di maart na Cas di Cultura Aruba. 
E celebracion aki tabata dedica na 
educacion superior di teatro y a haci 
e entrega di Premio Nacional di Teatro 
2024 y tambe a haci e tradicional 
lectura di Mensahe Mundial di Teatro 
declara pa UNESCO. 
Durante di e actividad teatral y diverso 
aki, tabata tin presentacion di 27 
monologo di artistanan local e interna- 
cional cu a brinda na Aruba 2 anochi 
masha special mes cu obranan impre- 
sionante y diferente stilo cu a resalta. 


Entre otro 
Ritmo (Expandi). Autor: Caricia Actor 
y Director: Natusha Croes Asistencia: 
Niño Divino. Darwin Winklaar. 


Sin Filter. Autor, Actor y Director: 
Charlene Marchena Asistencia: Growth 
Influence Production Acceso Total 
Radio Show.   


Folklorica Autor: Niño Divino Actor y 
Director: Darwin Winklaar Asistencia: 
Natusha Croes. 


Art is Peace. Autor: Mensahe Mundial 
di Teatro 2024. Jon Fosse Actor y 
Director: Adriana Cereste. 


Freedom is Scary den Halado. Autor, 
Actor 
y 
Director: 
Astra 
Barbara 
Asistencia: V Frank y otro actornan di 
Halado. 


La Muerte Nada Calla Solo Duele. Autor, 
Actor y Director: Daniel Ortis Credito: 
Elegía. Joan Manuel Serrat. 


Eudosia. Autor, actor y director: Lupita 
Bernabela Asistencia di direccion: 
Albert 
Schoobaar 
Musicalisacion: 


Carlos Bislip. 


Kico Awo?. Autor, actor y director: Shi 
Preke. Igual Autor, actor y director: 
Shjakayne Manuela. 


Cinco Minuut Horta. Autor y director: 
Amy Lasten Actor: Satya Heinze. Luz 
Perpetua Autor y actor: Ryan Rodgers 
Director: Trabao den cooperacion, Jhon 
Freddy T. Montoya. 


E carta pa Tanta Catrine. Autor, actor 
y Director: Gerardo Janga. (Bashaka). 


The Ludge. Autor, actor y director: 
Charles Croes. 


Lavando los trapos sucios. Autor: 
Tuesday Irwin & Nelson Gonzales Actor 
y Director: Tuesday Irwin Asistencia: 
Dimanche- Jolie Irwin. 


Sunu. Autor, actor y Director: Indra 
Stamper Asistencia: Sofia Lees Stamper 
y Jhon Freddy T. Montoya. 


Koffie cu Mo Yechi. Autor, actor y 
Director: Angelo Angela. 


Mi ta Priminti… Te na mi morto. 
Autor, actor y director: Joan Danies. 
Desprecio Actor: Marcia Dirks Autor y 
director: Jarmine Acosta Asistencia: 
Betty Werleman. 


Mi Ultimo Cuaresma. Autor, actor y 
director: Igmar Maduro. 


Alma Liber. Actor: Judith Werleman 
Autor y director: Madelene Kelly 
Asistencia: Betty Werleman. 


Fo’i balans. Autor y director: Angelique 
Stuger. 


Pay me for me wuk. Autor, actor y 
director: Emerita Emerencia Actor 
Multidisciplinario. 


Best Dat Ever. Autor, actor y Director: 


Daylan Krozendijk Credito: Joan Danies. 


E eco silencioso. Autor, actor y director: 
Ferdinand Franca. 


Karena Maduro Actor di Monologo 
Identidad Cantante Artista Invitado 
special Premio Nacional di Teatro 2024 
26 


Identidad. Autor, actor y director: Jhon 
Freddy T. Montoya Asistencia di direc- 
cion: Gloria Bryce Credito: Karena 
Maduro (Personahe Mama Luz y 
Amparo). 


Nunca ta laat. Autor, actor y director: 
Mario Flores. 


Invitado special for di Chile e actriz 
Carolina Culon cu lo forma parti como 
intercambio di grupo GSCC Aruba di 
proyecto musico a musico. 


Busca mas informacion y desaroyo 
di henter e actividad y di tur partici- 
pante, den nos pagina di Facebook di 
Departamento di Cultura Aruba. 
Masha danki na tur boluntario, tecnico, 
artista, maestro, director, autor y actor, 
pa boso tremendo aporte cu a garan- 
tisa e exito y calidad di henter e activ- 
idad. 


Un danki masha special na prensa y 
publico presente, masha danki pa boso 
tremendo aporte y sosten brinda na 
nos artistanan local. 


Exitoso 20 aña di Celebracion Nacional Dia Mundial di Teatro 2024 

E aña aki Ministerio di Cultura conhuntamente cu 
Comision Celebracion Dianan Nacional a organisa un 
competencia di baile di e jingle, “Aruba, Orguyo di nos 
tur”, na unda cu klasnan di scol basico mester a crea un 
baile riba e jingle cu a ser componi y aregla pa e hoben 
talentoso Rygel Isabella y cu a wordo canta pa e hoben 
Jetzenia Martines. Ademas di esaki a organisa un compe- 
tencia di fotografia pa muchanan di scol basico y scol 
preparatorio. 


Ganado di Competencia di Baile Aruba Orguyo di Nos 
Tur: 
Varios scol a participa den e competencia di baile. E 
ganado di e competencia baile a resulta e muchanan 
di Scol Basico Prinses Amalia - Klas 4B, kendenan a 
presenta un bunita baile. 


Ganado Scol Basico Competencia di Fotografia Aruba 
Orguyo di Nos Tur: 
E ganado a resulta e hoben Hayzey Arends di klas 4b 
di Colegio Conrado Coronel. E potret ganado a wordo 
describi como lo siguiente: “Mi Aruba stima, ki orguyoso 
mi ta di tin bo como mi hogar. Cu orguyo mi ta comparti 
mi cas cu hopi bishitante, cu kier bin admira bo beyesa sin 
igual. Nos beachnan precioso y nos hendenan caluroso ta 
haci cu Aruba ta keda e Isla mas gusta y bishita. Na mi 
Isla e subida y bahada di solo ta algo fenomenal”. 


Ganado Scol Preparatorio Competencia di Fotografia 
Aruba Orguyo di Nos Tur: 
E ganado a resulta e hoben Emmanuel Garcia di Scol 
Preparatorio Cayena. E potret ganado a wordo describi 
como lo siguiente: “Mi ta sinti mi orguyoso di e bunitesa 
di nos lama color blauw scur bunita, cu ta rondona nos 
isla. Danki n’e lama bunita aki nos tin hopi turista cu ta 
bin di afo pa disfruta di nos dushi isla. Mi Aruba stima mi 
ta orguyoso di bisa Arubiano mi ta”. 


Minister Xiomara Maduro y Comision Celebracion Dianan 
Nacional ta gradici tur scol y muchanan pa a participa 
den e competencianan, como tambe danki n’e docente y 
mayornan pa motiva y brinda ayudo na nos muchanan, 
p’asina nan balora y aprecia mas Nos Dia Nacional, Dia di 
Himno y Bandera y asina sigui sinti nan mes orguyoso di 
ta Arubiano. E simannan nos dilanti lo tuma contacto cu 
scolnan p’asina por entrega premio n’e ganadonan. 


Minister Xiomara Maduro ta felicita ganadonan 
di competencia escolar di baile y fotografia 


Dia di Himno y Bandera 2024 

E ley di inhabilitacion na USA y Venezuela 
E ley di inhabilitacion na Venezuela ta un copia=imitacion di e ley na USA, den 
18 U.S. Code § 2381. E ley na Venezuela ta di añanan 90 di siglo pasa, den e 
epoca di AD y COPEY. Den e constitucion nobo di Chaves na 2002 e a wordo 
tuma over sin cambio. 


E ley na USA ta bisa: Cu esnan cu falta lealtad na USA y ta rebeldia cu arma 
contra USA y su ehercito of ta uni na su enemigonan, dunando nan ayudo den 
USA of na cualkier otro liga di mundo y ofrece ayudo financiero, logistico of di 
cualkier forma na un pais of organisacion cu ta den guera cu USA. Esnan cu a 
cay den e delitonan aki lo ser acusa di traicion y lo sufri pena di morto, o prizon 
y multa y tambe ta wordo inhabilita pa cubri cualkier cargo den USA. 
Segun e hurispondencia na USA e delito ta keda graba ora un persona ta 
comete un acto contra e gobierno di USA ( guera, yuda un gobierno o organ- 
isacion enemigo, etc) y participa den cualkier forma di rebelion of conspira- 
cion contra USA. 


MCM (Maria Corina Machado) ta inhabilita pa actonan di Traicion contra 
Venezuela 
Na 2005 MCM a ser condena na 28 aña di prizon pa motibo cu e a firma 
e decreto pa duna validez na e golpi di Estado di 10 april 2002, acerca pa 
conspiracion ya cu e a lanta y dirigi un ONG, ricibiendo $ 53.000,= di e 
congreso di USA pa bringa e gobierno di Venezuela. 


Despues Chaves a duna MCM Amnestia pa e condena aki. 
Na 2014 durante e Guarimbas (rebelion sangriente) na Venezuela, MCM a 
aparece como embahador di Panama den un forum internacional di e Conseho 
Permanente de la Organisacion de los Estados Americano, uzando e forum aki 
siendo Venezolano y parlamentario di Congreso Venezolano pa ataca e gobi- 
erno di Venezuela, pidiendo un intervencion militar stranhero na Venezuela 
pa deroca e Presidente di Venezuela, Maduro. Un actitud grosero y di traicion 
na su patria Venezuela, na 2015 MCM a wordo inhabilita pa 15 aña y cual 
por baha te na 5 aña, si e tin bon argumentonan, den e caso cu MCM bay 
den apelacion y defende su mes. Loke e no a haci. Na 2019, 2020 y 2021 na 
varios ocasion, MCM su so o den grupo a pidi intervencion militar di USA na 
Venezuela, pues motibonan pa keda inhabilita. Na ningun pais di mundo MCM 
por a sigui haci politica manera e ta haci awe na Venezuela. 
E acuerdo di Barbados ta bisa cu Venezuela mester repasa e caso di e 
Inhabilitadonan y tuma un decision di nobo di acuerdo cu leynan Venezolano. 
Venezuela a haci esaki y T.S.J. (Tribunal Supremo di Husticia) y Asamblea 
Nacional a tuma nan decision y MCM a keda inhabilita. 


Ley pa inscribi partido o candidato pa un eleccion 
Na tur pais, igual na Aruba, e sistema pa participa na eleccion no ta habri pa 
tur hende participa. Tur caminda e ley ta bisa, cu e partido politico mester ta 
inscribi na e comision cu ta dirigi e eleccion manera e CNE na Venezuela. 
Na Aruba e rekisitonan ta un tiki mas severo, ya cu e partido mester ta un 
entidad huridico, esta mester ta un asociacion cu su statutonan legal. Acerca 
e partido nobo mester busca bastante firma pa participa. 
Na Venezuela, si e partido no a bay eleccion den dos siguiente eleccion e ta 
perde su inscripcion y mester busca firma pa inscribi di nobo. Pues, si bo 
partido no ta inscribi, bo partido no por inscribi ningun candidato. 
E partido di MCM, Vente Venezuela, no ta inscribi na CNE y no por inscribi 
ningun candidato 


Oposicion na Venezuela ta hopi dividi 
Ta conoci na Venezuela e grupo G4 cualnan ta e partidonan AD (Accion demo- 


cratico), VP (Voluntad Popular), PJ (Primera Justicia) y UNT (Un Nuevo Tiempo). 
G4 ta e partidonan cualnan ta den negociacion cu Gobierno di Venezuela na 
Mexico y Barbados, hopi biaha cu posicionnan di Merca. Pa e eleccion aki G4 
ta uni den PUD (Plataforma Unitario Democratico). MCM cu Vente Venezuela 
tambe a uni na PUD. E organisacionnan den PUD tambe ta uza MUD (Mesa 
Unitario Democratico). E partidonan den PUD, cu legalmente por inscribi 
candidato pa presidente na CNE ta UNT, FV (Fuerza Vecinal) y MUD. 


Tambe tin un otro grupo di oposicion cu yama Aliansa Democratico, kend- 
enan no tin lasonan di unidad cu G4, ni cu PUD. Nan a inscribi 10 candidato. 
PSUV (Partido Socialista Unido de Venezuela) e partido di Gobierno, a inscribi 
Nicolas Maduro, UNT y FV a inscribi Manuel Rosales y MUD a inscribi un candi- 
dato TAPA, cual por ser cambia ainda pa un di e otro 12 candidatonan. E 
candidato TAPA cu MUD a inscribi ta Edmundo González Urrutia, un interna- 
cionalista y analista politico. 
Pues total a inscribi 13 candidato. PSUV cual ta e unico candidato di Gobierno 
y 12 ta di oposicion. 


Oposicion den PUD a laga candidato di MCM cay y sostene otro candidato 
MCM a sabiendo y aceptando cu e ta inhabilita, hunto cu Vente Venezuela a 
presenta, Corina Yoris pa ta nan candidato pa presidente, den reunionnan di 
PUD. Segun Rosales nan no por a yega na un acuerdo, esta un consenso pa 
postula un candidato di PUD y 5 minuut prome cu e tempo termina pa inscribi 
candidato dia 25 maart 2024, FV y UNT a inscribi su persona pa ta candidato 
pa presidente. MUD, tambe na ultimo minuut, a inscribi un candidato “TAPA”, 
esta por wordo cambia pa un di e otro 12 candidatonan cu a inscribi. 
Declaracionnan cu ta sali for di Merca 
Ex-ministro di Asuntonan exterior di USA, Mike Pompeo a bisa algun aña pasa, 
“cu e problema grandi di Oposicion na Venezuela ta, su divicion, unda tin como 
20 partido y cada partido kier pa nan lider bira e presidente di e pais”. 
Importante pa menciona ta cu dia 5 februari 2024, CIA na Merca a saca un 
informacion clasifica, esta secreto. 12 Maart ultimo e informacion aki a ser 
declasifica, esta a bira publico. E info ta bisa cu oposicion ta dividi y e posi- 
bilidad pa Presidente Maduro perde e eleccion na Venezuela ta hopi chikito. 


MCM y Donald Trump , candidato pa presidente di Merca, nan dos ta casi igual 
na otro, nan dos tin un sistema bruto di ta malcria, grosero, egoista y narci- 
sista. Esaki lo t’e motibo cu MCM ta perdiendo e apoyo necesario di otro parti- 
donan den PUD na Venezuela y pa por a inscribi Corina Yoriz, cu MCM so a 
apunta. 
Na Merca e gobierno democrata tambe ta den un proceso pa inhabilita e candi- 
dato Republicano Donald Trump, pa su hopi fechorianan y malcomportacion. 
Un posicion pa yuda MCM den su lucha contra inhabilitacion lo daña e politica 
di gobierno di Merca pa inhabilita Trump. 


Dia 18 april 2024 Gobierno Mericano, metiendo un biaha mas den asuntonan 
interno di Venezuela, lo tuma su decision si ta sigui cu sancionnan o No. 
Expertonan ta bisa cu ta dificil pa Gobierno di Merca sali para banda di 
Gobierno di Venezuela. Un posicion positivo pa Venezuela ta hinca e Gobierno 
di Merca den un posicion fastioso y dificil, unda Merca mester bay duna spli- 
cacionnan corecto kico a pasa y ta pasando cu: 
• E refinaderianan di CITGO subsidiario di PDVSA, cu balor di hopi biyonnan 
di dollar; 
• E miles di Gas-stations di CITGO na Merca, tambe cu bal biyonnan; 
• E hopi biyonnan, Placanan di Venezuela wanta den Banconan na Merca; 
• Placanan saca for di CITGO y entrega na e gruponan di hende rond di Guaido; 
• E avion (747-300) destrui, di e compania Venezolano Conviasa algun tempo 
atras. 


P’esey tin hopi pronostico cu e confrontacion USA vs Venezuela lo sigui. 
Pa Venezuela sancionnan ta fastioso, pero nan ta den miho situacion cu na 
2017 pa 2021, ya cu awe nan tin bon relacion cu paisnan di BRICS y cu 
paisnan na Asia, unda tin crecemento grandi di Economia cu mester di Petroli. 


Gregorio Wolff 
Candidatonan pa eleccion 
di presidente na Venezuela 

Tiempo de Preparación: 15 minutos 
Tiempo de Cocción: 30 minutos 
Tiempo Total: 45 minutos 
Kcal: 200 kcal | Porciones: 4 


Ingredientes: 
1 taza de lentejas 
2 zanahorias, picadas 
2 tallos de apio, picados 
1 cebolla grande, picada 
3 dientes de ajo, picados 
1 pimiento rojo, picado 
1 pimiento verde, picado 
2 tomates, pelados y picados 
1 hoja de laurel 
1 cucharadita de pimentón dulce 
Sal y pimienta al gusto 
4 tazas de caldo de verduras o agua 
Aceite de oliva 


Instrucciones: 
1. En una olla grande, calienta un poco de aceite de oliva 


a fuego medio. Añade la cebolla, el ajo, las zanahorias, y el 
apio. Sofríe hasta que la cebolla esté transparente. 


2. Incorpora los pimientos y cocina durante unos minutos 
más hasta que estén tiernos. 


3. Añade las lentejas, los tomates, la hoja de laurel, el 
pimentón, sal, y pimienta. Revuelve bien. 


4. Vierte el caldo de verduras o el agua hasta cubrir todos 
los ingredientes. Lleva a ebullición. 


5. Una vez que hierva, reduce el fuego, tapa, y deja cocinar 
a fuego lento durante unos 25-30 minutos, o hasta que las 
lentejas estén tiernas. 


6. Ajusta la sazón al gusto. Si es necesario, puedes agregar 
más caldo o agua para ajustar la consistencia. 


7. Sirve caliente, idealmente acompañado de arroz blanco 
o pan. 


Lentejas con Verduras Caseras 

ORA nos mira diariamente, cuanto cos ta modernisa, 
cuanto hende kier cambia cos na nan fabor, sea pa igno- 
rancia, orguyo, of hamber pa poder, of pa complace cu 
maldad, malisia y inmoralidad, nos tin corda lo siguiente: 
Cu Pablo un Apostol (no manda for di hende, ni door di 
hende, ma door di Hesus Cristo, y Dios Tata kende a lanta 
Cristo for di e mortonan (Galationan 1:1) a skirbi tocante 
hende cu kier troce e evangelio di Cristo den Galationan 
capitulo 1:8 -10 bisando: 


Ma maske nos, of un angel for di cielo, lo a predica na boso, 
un evangelio contrario na esun cu nos a predica boso, cu e 
sea maldiciona. Manera nos a bisa caba, asina mi ta bolbe 
bisa awor: si cualkier hende predica na boso un evangelio 
contrario na esun cu boso a ricibi, cu e sea maldiciona. 


Pasobra ta fabor di hende, mi ta busca awor, of di Dios? 
Of ta hende mi ta trata di agrada? Si ainda ta hende mi 
tabata trata di agrada, lo mi no tabata un sirbido di Dios. 


Pero locual ta para skirbi den Mateo 24:35 keto bay 
ta vigente y lo no cambia: Cielo y tera lo pasa ma Mi 
palabranan lo no pasa. 


Den Isaias 40: 8 Dios ta recorda nos tur cu: Yerba ta seca, 
flor ta marchita, ma e palabra di Dios ta permanece pa 
semper. 


Si Dios ta spierta nos ta pasobra lo siguiente ta tumando 
luga: Pasobra e tempo lo bin cu nan lo no soporta doctrina 
sano mas, ma alcontrario, pa satisface nan mes deseonan, 
nan lo acumula pa nan mes siñadonan pa bisa locual nan 
horea cu ta kishiki kier tende, y lo bira nan horea for di e 
berdad, y lo bolbe na fabula. 


No ta algo desconoci cu respet pa Dios y su palabra, ta 
menguando riba mundo, pero como yiunan di Dios, nos tin 
cu zorg pa e palabra di Dios, no mengua den nos hogar, 
nos bida, ni tampoco nos famia. 


Pasobra productornan di infieldad na Dios, na Matrimonio, 
y na Famia, ta aumentando cada dia, treciendo cosnan 
dilanti cu ta distrai hende for di e caminda berdadero, y 
hinca hende den nan negoshi di maldad y scuridad. 


P’esey como mayor nos mester ta cauteloso awendia, 
kico ta laga nos yiunan mira, tende of apoya, pasobra e 
enemigo ta purba drenta den tur cos. 


Pa semper, Oh Señor, Bo palabra ta estableci den cielo. Bo 
fieldad ta di generacion, pa generacion, Bo a establece 
tera y e ta keda para (Salmo 119:89). 


Materialismo tin mente di hende domina, bruheria y spir- 
itismo kier drenta den tur cos, hasta awor pa promove un 
remedi, pornografia ta wordo adapta den dje. Pasobra den 
tur cos e enemigo kier trece mal influencia. 


Nos kier recorda tur hende cu den Hebreonan 12:25 ta 
para skirbi: Mira pa boso no rechasa Esun cu ta papia. 
Pasobra si eseynan no a scapa, ora nan a rechasa esun cu 
a spierta nan riba tera, cuanto menos nos lo scapa, si nos 
bira bay, for di Esun cu ta spierta for di cielo. 


For di den paraiso e diabel a purba di contradeci, palabra 
di Dios cu mentira bisando cu locual Dios ta prohibi, no 
mester wordo obedece. 


Awendia e mentira a modernisa y a haya transporte door 
di esnan cu ta trastorna e palabra di Dios, y ta papia confu- 
sion constante, pa mantene idolatria, maldad, y inmoral- 
idad na existencia. 


Pero maske kico hende haci e Palabra di Dios no ta cambia, 
pasobra nos Dios ta fiel na Su Palabra. 


Sinceramente, Pastor Marcel Balootje 


Fortaleza pa Famia 


Ningun hende por cambia e palabra di Dios 

Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga 
atras keda bunita y 
Laga esakinan termina den tur buniteza. 
Cado Wever. 


Cu hunda pena, pero conforme cu boluntad 
di Dios, nos ta participa fayecimento 
tragicamente di nos ruman, omo y amigo: 


Marco 
Marceliano Tromp 
Mihor conoci como “Mache” 
*17-06-1943 - †30-03-2024 


Mayornan: 
†Hose y †Maria Tromp 


Rumannan: 
†Victoriano Tromp y †Marianita Tromp- 
Semeleer 
Nemencia Tromp 
†Pedro Tromp y †Pina Tromp-Arends 
Dominica Tromp y †Juan Figaroa 
Simona Sapuana y Jossy Sapuana 


Sobrino(a)nan: 
Albino Tromp y Lilian y famia 
Edwin Tromp y famia 
†Nicolaas Tromp y famia 
Ronny Tromp y Sheila y famia 
Jacinto Tromp y Aileen y famia 
Erick Tromp y famia 
Jolanda Tromp y famia 
Mirto Tromp y Karina y famia 
Frenki Tromp y famia 
Nelson Tromp y famia 
Leo Tromp 
Medelin Sapuana 
Maritza Sapuana y Richard Filiciana 
Prisca Sapuana y Daniel Quant 
Astrid y Egbert Toppenberg 
Edwin y Yoryanis Figaroa 
Wilfred Figaroa y Charmin Ismail 


Sobrinonan di cas: 
Bryan Figaroa y Genisha Thijzen 
Maria Laura Figaroa y Joshmar Vasquez 


Primo y primanan, conocirnan, amistadnan. 


Demas famia: 
Tromp, Figaroa, Sapuana, Wolff, Kelly, 
Ismail, Semeleer, Arends, Leest, Ridderstap, 
Christiaans, Croes, Thijzen, Arevalo, Vasquez, 
Quandus, Quand, Geerman, Farro. 


Ta invita pa acto di condolencia y entiero 
cual lo tuma lugar na Misa Sta Anna na 
Noord, diabierna 5 di April di 2’or pa 4’or di 
atardi. Despues lo sali pa Santana Catolico 
na Noord. 


Nos disculpa si den nos tristesa nos por a 
lubida algun famia of conocir. 


“I lift up my eyes to the mountains - where does my help 
come from? My help comes from the LORD, the maker 
of heaven and earth.” 
Psalm 121:1-2 


“Love bears all things, believes all things, hopes all things, 
endures all things.” 1 Corinthians 13:7 


With deep sympathy and great sadness in our hearts we 
announce the passing of our beloved husband, father, 
grandfather, great-grandfather, brother, cousin, uncle 
and good friend. 


Louis Valentino Reed 
Better known as “Tito” or “Tatie” 
Sunrise: *10 - 08 - 1954 Sunset: †28 - 03- 2024 


Left to mourn are his: 
Wife: Aura Reed-Goedhoop 


Children: Dyainisie Reed 
Daniece Alexander-Reed & Alexis Alexander 
Grandchildren: 
Dhyronne Reed & Shaghira Vorst 
Xaenah Alexander 
Xervantez Alexander 


Great-grandchild: Shaydionne Reed 


Brothers and Sisters: 
Don Fernando Reed, Maritza Reed-Reyes & family 
Mercedes Reed & family 
†Theresa Reed & family 
Jacklien Croes-Reed, Rupert Croes & family 
†Anna Reed & family 
†Maria Lake & family 


In-laws: Erwin Goedhoop, Carmelita Goedhoop-Palmtak 
& family 
Franklin Goedhoop & family 
†Mavis Goedhoop 
Stanley Goedhoop & Andrea Goedhoop-Meacheaj 
Murwin Goedhoop, Claudia Goedhoop-Biegel & family 
Johnny Goedhoop 
Arthur Goedhoop, Carol Goedhoop-Dixon & family 
Sonja Gerardus-Goedhoop, Ellis Gerardus & family 
Nephews & Nieces: 
George, Jessenia, Nathalie, Joulaika, Benjamin, 
Mandingo, Stacey, Sherman, Shannon, Nadine, 
Eugene, Melissa, †Aaron, Andres, Aitza, Stefani, Tawana, 
Fernando, Angela, Bryan, Stefan, Jessica, Khiany 


Best Friend: Arthur Goedhoop 


Cousins and Godchildren to numerous to mention 


Ex colleagues from: 
Directie Luchtvaart Aruba, ACTAA and Supervisory Board 
of ANSA 


Family & Friends in Aruba, Curaçao, Canada, Dominican 
Republic, St. Maarten, 
The USA, The Netherlands and Suriname 
Reed, Goedhoop, Alexander, Lake, Jean Baptiste, 
Joseph Felix, Groeneveldt, Croes, Wilson, Richardson, 
Buchan, Hassell, Buddy, Arduin, Dania, Havertong, 
Segura Tavarez, Ventura, Reyes, Vorst, Robert, Montas, 
Everts, Anthony, Dickens, Gibson, Diaz, Guillén. 


Special thanks to Dr. Fernandes and Koningin Wilhelmina 
Fonds Aruba. 


Our apologies if we forgot to mention any family 
member in our time of grief. 


Opportunity for condolences will be held on Monday 8 of 
April 2024 at Royal Funeral Home from 7 pm to 9 pm. 


The funeral will take place on Tuesday 9 of April 2024 at 
Royal Funeral Home 
From 2 pm to 4 pm. Cremation will take place in close 
family circle 


Instead of wreaths and flower there will be a donation 
box for: Koningin Wilhelmina Fonds 


We apologize that after the funeral service we cannot 
accept condolences at home. 


“Den Bo Señor mi ta tuma mi refugio, 
mi alma ta bay ta na paz.” 


Cu inmenso tristesa na nos curason, pero 
agradecido pa tur locual el a haci y nifica pa nos, 
nos ta anuncia cu a bay pa un descanso eterno 
nos tata, welo, ruman y omo stimá: 


Pedro Samuel Marchena 
Mihor conoci como “Papa” 
*31-01-1931 - †27-03-2024 


Na nomber di su: 
Yiu: 
Marcia Marchena 


Demas yiunan: 
Nimia Marchena 
Filomeno (Boey) y Ruth Marchena-Herrera 


Nieto(a)nan: 
Eugene Cecilia 
Eugenine Cecilia y Giovanni Atencio Eugelina 
Cecilia y Thomas Cornelisse Krizia Martina y Sandro 
Croes Michael y Joanne Giel Croes 
Gregory y Phanessa Loaiza-Croeze Tatiana Loaiza 
Tristan Marchena Darwyn Marchena 
Jean-Carlo y Samantha Marchena-Jansen 


Bisanieto(a)nan: 
Nia, Keona, Nizar, Nathaniel, Jhon-Naciolito, 
Rosariantely y Chardiantely 


Rumannan: 
Theresita Wanga y famia (Curaçao) 
Genoveva (Veva) Rosario y famia (Boneiro) 


Swanan: 
Jacobo (Coby) Maduro y famia Andres (Dede) 
Larez y famia 


Manera yiunan: 
Albert Harms 
Imelda y Chee Leong Chong-Matubis 


Primo mas yega: 
Julio (Juchi) Margaretha y famia 


Su dokter cu semper tabata tey pe: 
Dra. Mercedes Rivera 


Amiga di cas: 
Matilde Cena Almonte 


Ayudante: 
Angela 


Subrino y subrinanan, primo y primanan na Aruba, 
Boneiro, Curaçao y Hulanda Ex coleganan di 
Aruba Ports Authority N.V. 


Demas famia, bisiña, amigo y conocirnan: 
Marchena, Maduro, Cecilia, Martina, Loaiza, 
Herrera, Keller, Frans, Wanga, Rosario, Margaretha, 
de Palm, Janga, Atencio, Croes, Croeze, Jansen, 
Larez, Orman y Harms. 


Acto di condolencia lo tuma lugar Diabierna, 
5 April 2024 di 7’or pa 9’or di anochi na Pray 
Funeral Home na San Nicolas. Acto di despedida 
lo tuma lugar Diasabra, 6 di April 2024 di 2’or pa 
4’or di atardi na misa Cristo Rey na Brazil. Acto di 
cremacion lo tuma lugar den seno familiar. 


Nos ta lamenta cu despues di cremacion nos no 
por ricibi bishita di condolencia na cas. 


Nos kier a pidi nos disculpa y comprencion si den 
nos tristesa nos por a lubida di menciona un of otro 
famia. 


Diabierna, 5 April 2024 
OBITUARIO 
36 
AWEMainta 


“Man nan cu semper tawata ocupa, awor hunto y keto 
A duna un bida completo, manera bo boluntad 
Bo bataya a wordo lucha, cu inquietud pero yen di 
curashi y balor. Sumamente fuerte bo tabata ta, y awor 
a termina. Asina mes ta bon, awor bay sosega” 
Den seno familiar y rondona cu hopi amor, a bay 
sosega nos casa, tata, welo y 
bisabuelo; 


Henry Willem Vishnudatt 
Surinam 31-12-1944 - Aruba 27- 03-2024 


Pa aña nan largo maestro den 
educacion basico y secundario. 
Deportista cu pasion pa futbol y amante di naturalesa. 


Su casa: Johanna Vishnudatt Banwarie 


Yiunan: Sahirra Vishnudatt y Martijn van Houdt 
Anjali Vishnudatt y Lisandro Zambrano 
Shalini Vishnudatt y Audrick Croes 
Ashwin Vishnudatt 


Nieto / Nieta nan: 
Erisah Vishnudatt (mescos yiu) y Junior Feliciana 
Danyaël Dix 
Yahraël Vishnudatt 
Asha Vishnudatt 


Su Bisanieto: Aiden 


Rumanan: 
Jozef Vishnudatt y famia na Surinam y Hulanda. 
† Alice Landman Vishnudatt y famia na Surinam, 
Hulanda y Merca 
Karel Vishnudatt y famia na Surinam y Hulanda 
† Ramon Vishnudatt y famia na Surinam y Hulanda 
† Hendrick Vishnudatt y famia na Surinam y Hulanda 
Lilian Khoesial y famia na Hulanda 


Prima stima: Francisca (Ciska) Vishnudatt 


Subrina nan stima: Ingrid y Rita Vishnudatt y famia 
Sharda Nirandjan y famia 
Anjali Kanhai 


Nos ayudante na cas: Marlin Damis y famia 


Amiga stima: Cecilia (Lia) van Kempen 


Demas famia, amigo y conocirnan: Vishnudatt, Panday, 
Chikhoer, Mac-Jannet, Matthew, Saheblal, Clark, Parto, 
Guiamo, Lo A Njoe, Richardson, Croes, van Kempen, 
Zievinger, Pieters, Bouwman, van Oosterhout, Mathoera, 
Marquez Contreras, Rozenhoff, Tromp, Vrolijk, Derquin y 
Cuisman. 


Pedro, Carmen y demas bisiña nan. 


Ex-collega nan y studiante nan di educacion basico y 
secundario. Futbolistanan y miembro di maneho anterior 
di S.V. Phoenix y San Luis Deportivo. 


Nos gratitud inmenso ta bay na dr. J.S. van Trigt. dr. 
Benjamin Croes y su equipo di ICU na HOH. dr. Garcia 
Sanz y equipo di Dialyse na Imsan. drs. Shantelle de 
Cuba y Botica BENU Ponton, Mireille di Buurtzorg y 
LiteLife Medicab. 


Y tur otro persona cu di un of otro manera a contrubui 
den e bida di nos casa y tata stima. 


Ta invita tur famia, amigo y conocirnan pa asisti na acto 
di condolencia cual lo tuma lugar diahuebs 4 di April 
2024 di 7’or pa 9’or di anochi na Royal Funeral Home. 


Despedida lo tuma lugar diabierna 5 di April 2024 di 9’or 
pa 11’or di mainta na Royal Funeral Home. 
Despues di 11or acto di cremacion lo tuma lugar den 
seno familiar. 


Famia ta pidi pa na luga di flor of krans, pa hasi un 
donacion na un Fundacion Diabetico. 
Lo tin un box disponibel na entrada di e sala. 


Nos kier a pidi disculpa cu den nos tristesa nos por a 
lubida nomber di algun famia, amigo of conocir. 


Lamentablemente nos no ta ricibi bishita di condolencia 
na cas. 


Lagrima y flornan por seca, su recuerdonan 
y tur loke el a haci y significa pa nos, lo keda 
graba pa semper den nos mente y curason. 
“Cerca Dios mi alma ta na paz, 
ta di DJ’E mi salbacion ta bin” 
Salmo 62:1 


Nos ta participa fayecimento di: 


Erika I. Gomez 
Marroquin 
*28-01-1973 - † 29-03-2024 


Na nomber di su: 
Mama: 
Maria Ines Marroquin 


Rumannan: 
Elena Gomez Marroquin 
Claudia Miranda Marroquin 
Elbert Miranda Marroquin 


Sobrino(a)nan: 
Daniel Mianda 
Raquel Albarado Miranda 


Demas famia ta invita pa acto di condolencia y 
despedida cual lo tuma lugar na Royal Funeral 
Home diasabra 6 di april 2024 di 7’or pa 9’or di 
anochi. Cremacion lo tuma lugar despues. 


Enbes di krans of flor lo tin un box disponibel di 
Koningin Wilhemina Fonds. 


Lagrima y flor por seca, su recuerdonan y tur loke 
El a haci pa nos lo keda graba pa semper 
den nos mente y curason. 
“Serca Dios mi alma ta na paz 
Di djE mi salbacion ta bini” 
Salmo 62:1 


Omar Anthony Franken 
“Chino, Frankie, Kestein” 
*11-11-1968 - †22-03-2024 


Mayornan: 
†Leandro Franken 
Alejandrina ‘Olga’ Franken-Winterdaal 


Querida esposa: 
Maria Del Carmen Franken-Vasquez 


Yiunan stima: 
Luis Estevan Franken 
Diana Catalina Franken & Celvin Curiel 
Yuli Andrea Franken 


Nieta y Nieto mescos cu yiu: 
Joemelly y Alexander Montero 


Manera Yiu: 
Christian y Sara Villa Vasquez 


Rumannan stima: 
Arline & Ursino Tromp 
Francis & Luz Elena Franken y famia 
Omaira & Anthony Krozendijk 
Gino Franken 
Soraida Boekhoudt 


Querida suegra: 
Martha Rosa Gonzalez A 


Swa y cuñanan: 
Blanca Luz Vasquez, Juan Jose Vasquez, Martha Maria 
Vasquez, Javier Vasquez, Luz Marina Montoya, †Juan 
Guillermo, Jorge, Juan Fernando Vasquez 


Subrinonan stima: 
Lue-ann, Jairzinio, Veloushka, Francis Leandro, Miloushka 
y Yabib 


Sobre-subrinonan stima , Tur Primo y Primanan 


Omo y Tantanan: Editha Lumenier-Franken, Rufino 
Franken, Carmen y Jorge Donata-Franken, †Mario 
Franken, Luisa Feliciana, Lucia Winterdaal, †Simona 
Rasmijn, Maria Kelly, Rita Werleman 


Mane tanta: 
Margarita y Orlando v/d Biezen 
Julieta Gonzalez 


Coleganan mane ruman (Rumannan den blauw): 
Alvin Lacle, Jessie Maduro, Uur Lacle “One Love” 


Henter Cuerpo Policial di Aruba en especial su 
coleganan di SVB Noord y Klas di 
1990 “su famia den blauw”. 


Amigonan di cas: Sergio y Luisa y yiu nan, Sonia y 
Dalbeiner, Eumelia y Oscar, Anna, Marieta, Edgar Ruiz, 
Lucia Kelly y Marcelino Rodriguez, Oldric Fernandes, 
Boy Boezem, Tom, Lionel y Liesenny Croes, Ibi y Almira, 
Bartholomeus ‘Roy” Sneek, Sergio Liz y Mery na Merca. 


Su Dr. di cas: Dr. Dennis Rasmijn 


Famia, amigonan, bisiña en especial su bisiñanan Zoë y 
Rowen. Y conocirnan mucho hopi pa menciona 


Demas famianan: Franken, Vasquez, Winterdaal, Tromp, 
Krozendijk, Gonzalez,Montoya, Lumenier, Donata, 
Feliciana, Kelly, Rasmijn, Werleman,van der Biezen, 
Rozenberg, Curiel 


Condolencia lo tuma lugar diahuebs 4 di April 2024 di 
7or pa 9or di anochi na Aurora Funeral Home. 


Acto di entiero lo tuma lugar Diabierna 5 di April 2024 
for di 9or di mainta pa 11 or di mainta na Misa Santa 
Filomena na Paradera y despues lo Sali bai pa Santana 
Catolico na Paradera 


“Positivo, One Love” 


“Dios ta amor... y amor ta Dios, 
maske mi no ta na e mundo aki, tur dia lo mi ta 
banda di boso Curazon, mi por stens di loke Señor 
ta hasi”. Salmo 33 


Cu dolor na nos curason, nos ta participa 
fayecimento di nos ser stima: 


Sra.vda. Filotea 
Peterson-Ruiz 
Cariñosamente yama “Chichi” 
*30-03-1928 - †01-04-2024 


Acto di entiero lo wordo anuncia despues 


Diabierna, 5 April 2024 
AWEMainta 
OBITUARIO 
37 


Lagrima y flor por seca, 
Su recuerdonan y tur loke e la haci pa nos 
lo keda graba pa semper den nos mente y curason. 
“Cerca Dios mi alma ta na paz. 
Di dje mi salbacion ta bini” 
Salmo 62:1 


Cu hopi tristeza na nos curason, 
pero conforme cu boluntad di Dios, nos ta anunsia 
fayesimento di nos tata, ruman, omo y welo: 


Albino Thomas Croes 
Mihor conoci como “Ale” 
*18-09-1937 - †3-04-2024 


Acto di entiero lo wordo anuncia despues 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras 
keda bunita y 
Laga esakinan termina den tur buniteza. 
Cado Wever 


Cu inmenso dolor na nos curason, pero 
conforme cu Dios su boluntad, nos ta 
anuncia fayecimento di nos mama stima: 


Imelda Maduro 
Mihor conoci como “Meme” 
*12-11-1932 - † 03-04 -2024 


Acto di entiero lo wordo anuncia despues 


“ Dios ta amor…y amor ta Dios, maske mi no ta 
na e mundo aki, tur dia lo mi ta banda di boso 
curason, mi por stens di loke Señor ta haci “ 
Salmo 33 


Duna amor - Pa ricibi amor 
Bida ta cortico - Asina ta haci bon 
Pa ricibi bon - Y semper cu un sonrisa 
Amor ta haci tur cos bunita 


A bay sosega den brasa di Señor 
E AMOR , ALEGRIA Y PILAR DI NOS BIDA 
Casa , tata, opa, ruman , primo, sua,amigo 


Jacobo G. Pourier 
“ Shonco – omo – Jacob “ 
*11 – 09 – 1941 E unico prins di famia a nace pa alegra famia 
†28 – 03 – 2024 Diahuebs Santo Papa dios a habri su mannan 


y a tume den su Reino 


Su casa stima: 
Yvonne Pourier – Figueira 


Su yiunan: 
† Juni y Bea 
Jaïr y Rutger 


Su nieto – y nietanan: 
Miguel y Rachel 
Sergio y Chantal 
Dominique y Keanu 
Alyssa 


Su rumannan: 
† Maria Coleta Pourier 
† Rosa Roga 
† Isabel Vrolijk 
Elba (Yela) Pourier 
Carmensita Pourier 


Su sua – y cuñanan: 
Terry y Marilyn Figueira - Dadson 
† Janet Figueira 
† Freddy Figueira 
Dorothy y Lucho Koolman y famia 
Pio Figueira y famia 
Yvette y Johnny Henriquez y famia 
Sandra Figueira 
Diana y Carlos Maduro y famia 


Su mascotanan: 
Electra – Poeki – Zoefi 


Su amigo cu a yudele te final: 
Candido Tromp 


Esun cu a cuidele cu amor y cariño: 
Leydi y yiu Keiner 


Un danki special na : 
Dkt. Sharline Vis y su ayudantenan Veroushka y 
Viveca 


Tur subrino – y subrinanan, sobresubrino – y 
sobresubrinanan, primo – y primanan, 
Amigo – y amiganan,bisiñanan, conocirnan, ex – 
coleganan di N.V. Elmar y CDE y demas famia 


Ta invita pa e acto di condolencia: dialuna 8 di 
april na Aurora Funeral Home di 7 or pa 9 or di 
anochi 


Acto di entiero: diamars 9 di april na Misa Maria 
Immaculada Concepcion na Sta Cruz 
Di 9 or pa 11 or di mainta Y despues pa santana 
catolico Santa Maria na Sta Cruz 


Despues di entiero no ta ricibi bishita na cas 


“Dios ta amor... 
y amor ta Dios, 
maske mi no ta na e mundo aki, 
tur dia lo mi ta banda di boso Curazon, mi por 
stens di loke Señor ta hasi” 
Salmo 33 


Nos ta anuncia fayecimento di: 


Jose Antonio Arends 


Cariñosamente yama “Jo” of “ Pacholo” 
*11-02-1943 - †27-03-2024 


Acto di despedida lo wordo anuncia despues 


The Lord is my shepherd; I shall not want. 
He maketh me to lie down in green pastures: 
he leadeth me beside the still waters. 
He restoreth my soul: he leadeth me in the 
paths of righteousness for his name’s sake. 
Yea, though I walk through the valley of the 
shadow of death, I will fear no evil: 
for thou art with me; thy rod and thy 
staff they comfort me. 
Psalm 23 Verse 1-4 


With deep sympathy and great sadness, we 
announce the passing away of: 


Telma Louise Maxwell 
*14-06-1944 †02-04-2024 


Date and place of the 
funeral will be announced later 


